

BUDAPESTI KOMPLEX SZC

KREATÍV TECHNIKUM

Szakmai Program

Hatályos:

# Budapesti Komplex Szakképzési Centrum

# Kreatív Technikum

Intézmény fenntartója és működtetője:

Budapesti Komplex Szakképzési Centrum

1211 Budapest, Tanműhely köz 7.

Kreatív Technikum OM azonosító: 203032

Intézmény azonosító: 203032/010

Telephely azonosító: 2030320/11

Székhely: 1133 Budapest, Vág u. 12-14.

Telefon: + 36 1 351 05 14, +36 1 351 05 15

Adószám: 15831873-2-43

1. Bevezetés

**1.1 Küldetésnyilatkozat**

A Budapesti Komplex Szakképzési Centrum Kreatív Technikuma a múlt század ötvenes éveiben indult Vámos Ilona Szakmunkásképző Intézetének és további oktatási intézményeinek folytatólagos örököse. Iskolánk nagy múlttal rendelkező történetében mindig az innovatív képzési és szakmai szándék, a megújulásokat kereső, minőségi oktatási stratégiák jelentették a fejlődés lehetőségét. A változó társadalmi, gazdasági és ipari elvárásokat figyelembe véve fejlesztjük és szervezzük képzéseinket, bővítjük szakmai kínálatunkat. 2020-ban – a szakképzés megújításával – oktatási választékunk a kreatív képzési területek szakmáira fókuszál, nappali és felnőttképzési formában egyaránt. Fontosnak tartjuk szakmai tudásunk átadását, továbbörökítését, ezért a tanárképzés folyamatában gyakorló iskolaként szeretnénk ismét részt venni.

Minőségpolitikánk alapeleme a társadalmi, munkaerőpiaci igényekhez, a jogszabályi változásokhoz és egyéb szabályozó követelményekhez rugalmasan alkalmazkodó tartalmi és szervezeti szabályozás. Tevékenységünk középpontjában a minőségi oktató- és nevelőmunka áll, amely biztosítja tanulóink intézményen belüli továbbhaladását, végzőseink továbbtanulását vagy munkába állását a munkaerőpiac, a szülők elvárásainak és a tanulók képességeinek megfelelően.

Tanulóink rendszeresen vesznek részt és jól szerepelnek a különböző szakmai versenyeken.

Fontos a lemorzsolódás, illetve a korai iskolaelhagyás csökkentése, melyet a Köznevelési Regisztrációs és Tanulmányi Alaprendszer (KRÉTA) statisztikai moduljaira és az osztályfőnökök adataira támaszkodva végzünk. Iskolánkban működtetjük a korai jelzőrendszert (KRÉTA ESL modulja). A differenciált tanulásszervezés biztosítja az egyes területeken alul teljesítő tanulók felzárkóztatását, a lemaradás egyéni okok felderítésén alapuló csökkentését, megszüntetését. Beilleszkedési és lelki problémákkal küszködő tanulóinknak segítséget nyújthat heti több időpontban iskolapszichológusunk. Iskolánk oktatói közössége a segítőkkel és a partnerekkel közösen munkálkodik azon, hogy az iskolából útjukra bocsátott fiatalok sokrétű és gazdag elméleti és gyakorlati tudással, szilárd és az emberség próbáit kiállni képes erkölcsiséggel felvértezve lépjenek ki az iskola kapuján tanulmányaik befejeztével.

**1.2 A szervezet jövőképe**

Feladatunknak tekintjük, hogy országos szinten kiemelt kreatív ágazati technikumként működjünk. Ennek érdekében fontosnak tartjuk, hogy képzéseinket az munkapiac elvárásaihoz igazítsuk.

Intézményünket a következő évtizedben a szegmens vezető iskolájaként képzeljük el – mind földrajzi, mind munkaerőpiaci környezetünket tekintve.

A következő években okleveles technikus képzés bevezetése divat-, díszlet- és jelmeztervező szakmában. Az okleveles technikus képzésre jelentkező tanulók első két éve egységes ágazati alapoktatás. Az ágazati alapozó vizsga sikeres és megfelelő szintű teljesítése után, 11. évfolyamtól megkezdődik az emelt szintű szakmai oktatás, ahol már felsőoktatási krediteket is szerezhetnek.

A kreatív ágazatban a rendelkezésünkre álló lehetőségekhez és a piac elvárásaihoz képest a képzéskínálat bővítése.

Jó iránynak tartjuk a tanfolyami képzések beindítását a nyári napközis táborok mellett, a Digitális Közösségi Alkotóműhely adta lehetőségek maximális kihasználásával.

A felmerülő társadalmi és szakmai igényekre való gyors reagálás: képzéseinket folyamatosan megújítjuk tartalmában, képzési formájában és idejében, új és változatos tanfolyamok, szolgáltatások bevezetésével.

A sikeres működés és fejlesztés érdekében törekszünk minél több partnerkapcsolat kiépítésére, a jó kapcsolatok ápolására és folyamatos fejlesztésére külső és belső partnerekkel egyarát. Keressük a lehetőségeket különböző területeken a módszertani megújuláshoz, a digitális kompetenciák fejlesztéséhez, ezenkívül pályázatokat keresünk az iskolai munka és tanulóink támogatásához.

**1.3 Jogszabályi környezet**

Az intézmény működését tekintve a 2011. évi CXC. törvény a nemzeti köznevelésről, a szakképzésről szóló 2019. év LXXX. törvény, és a szakképzésről szóló törvény végrehajtásáról szóló 12/2020. (II. 7.) Korm. Rendelet az irányadó. Az iskolánkban folyó szakmai munka szabályozása a Szakmai Programban meghatározottak alapján zajlik.

A szakmai program és kapcsolata további szabályozó dokumentumokkal

Az iskola keretein belüli szabályozásokat az alábbi dokumentumok tartalmazzák:

- Szervezeti és Működési Szabályzat

- Szakmai Program

- Minőség Irányítási Rendszer

- Házirend

2. Nevelési program

**2.1 Az intézmény szakmai munkájának alapelvei, értékei, céljai**

Pedagógiai tevékenységünk célja mindazoknak az emberi, erkölcsi, szakmai értékeknek a kialakítása tanítványainkban, melyek birtokában úgy tudják egyéni boldogságukat megteremteni, hogy az egyben szűkebb és tágabb közösségük javát is szolgálja. Alapvető célunk tanulóink személyes boldogulásához és fejlődéséhez, az aktív állampolgári léthez, a társadalmi beilleszkedéshez és a munkához szükséges kulcskompetenciák fejlesztése.

Ennek érdekében célunk, hogy:

* Tovább fejlesszük minden tanulóban személyiségének saját értékeit.
* Az iskola nevelői a tanulók egyéni képességeihez igazodó oktatást (differenciálás) kívánják elősegíteni különféle – e célt szolgáló – módszerek és szervezeti formák alkalmazásával. A tanulók egyéni képességeit figyelembe vevő oktatás elsősorban a tanulási nehézségek enyhítésében, a felzárkóztatásban és a tehetséggondozásban valósul meg.
* Az elméleti és gyakorlati tudás mellé diákunk szerezze meg mindazokat a kommunikációs képességéket is, amelyek segítségével tudását önmaga és mások számára hasznosítani tudja.
* A tehetség kibontakozása érdekében elengedhetetlen az önbizalomnak az egészséges versenyszellemnek a kialakítása, amely nem mellőzheti a segítőkészséget és az együttműködési képességet.
* Személyes példamutatással neveljük tanulóinkat toleranciára, empátiára, az emberi jogok tiszteletben tartására.
* Olyan színvonalon és mértékben biztosítsuk iskolánkban a tárgyi és személyi feltételeket, hogy szülő és tanuló egyaránt érezze, minden esélye megvan a gyermeknek az értelmi és érzelmi fejlődésre.
* Fejlesszük a tanulókban az egészséges életmódhoz és környezettudatossághoz kapcsolódó ismereteket és szokásokat.
* Kapcsolatrendszerünkben olyan együttműködést tartsunk fenn, amely kölcsönös szakmai és emberi együttműködésen alapul.
* A szülő és az iskola egyaránt érezze közösek a céljaink és érdekeink.

**2.2 Pedagógiai alapelvek**

Intézményünkben a tradicionális értékek (humanizmus, tudás, kulturális tolerancia, akarat, jellem, a környezet és élet védelme, az egészség értéke) mellett a versenyképességet, a beilleszkedés képességét, a helyes tulajdoni szemlélet kialakítását, a mérhető teljesítményt, a tudás gazdasági értékének elmélyítését is nyújtjuk és képviseljük az alábbi értékek mentén.

* Iskolai tanítási-tanulási folyamat hatékonysága: A nevelő-oktató munka segítsen eligazodni a tanulóknak, tudjanak értékítéleteket megfogalmazni, megtalálni az értékest, a követendő példát az őket érő hatások között. Korszerű, komplex műveltséganyagot törekszünk a személyiség sokoldalú fejlesztésére.
* Tanulóközpontúság: Az iskola fontos feladatának tekinti a személyiségfejlesztést, tiszteletben tartja a diákok jogait, igyekszik bevonni őket az iskola életébe, számít véleményükre, ötleteikre, aktivitásukra, és mindemellett az elméleti, és a gyakorlati munkában magas szintű teljesítményt vár el a diákjaitól. Arra törekszünk, hogy egészséges, önelfogadó, önmagukban bízó, adottságaiknak, képességeiknek megfelelően teljesítő fiatalok kerüljenek ki iskolánkból, akik etikus magatartási készségekkel rendelkeznek embertársi kapcsolataikban.
* Az elsajátított tudás és kompetenciák használhatósága, hasznossága: A tanulók megismerésén alapuló pedagógiai fejlesztés, amely igazodik a tanulók egyéni fejlődési üteméhez. Fontos alapelv a gyengébbek felzárkóztatása és a tehetségesek képességeinek kibontakoztatása. Az ismeretközlés mellett fontosnak tartjuk a kompetenciák, készségek fejlesztését. A teljes személyiség fejlesztése magába foglalja az ismeretek elmélyítését, az érzelmi nevelést, a testi fejlesztést, a művészeti nevelést és a társas kapcsolatokra épülő személyiségfejlesztést.
* Differenciált, individualizált képességfejlesztés, tehetséggondozás: A tanulók megismerésén és egyéni fejlesztésén alapuló pedagógia célja, hogy minden tanuló találja meg a helyét az iskola oktatási rendszerében. Rugalmas oktatás-szervezési eljárásokkal támogatjuk a tanulók egyéni fejlődési ütemének érvényesülését. A felnőttek szakmai oktatásában kiemelt szerepet szánunk az egyéni tanulási út biztosításának, építve a felnőttek előzetes tudására, egyéni képességeikre és egyéni igényeikre.
* Esélyegyenlőség: Pedagógiai szeretettel és nyitottsággal közelítünk minden tanulóhoz, hisszük, hogy a munkánkkal értéket teremtünk, és minden tanulóval szemben feladatunk az értékek ápolása és fejlesztése. A kiemelt figyelmet igénylő tanulók számára biztosítjuk a személyre szóló fejlesztést, a támogató, segítő pedagógiai környezetet.
* Együttműködés: Az iskola kapcsolatrendszerén keresztül figyeli a környezetét. Kapcsolatot tart a gazdaság szereplőivel, a munkaerőpiac elvárásai szerint alakítja a képzés szerkezetét. Az oktatás tartalmi elemeit a tantervi kereteken belül a gazdasági környezet elvárásai szerint alakítja ki.

A fentieken túl a NAT 2020 alapelvei szerint végezzük oktató-nevelő munkánkat:

Egységesség és differenciálás, módszertani alapelvek

Az aktív tanulás a tanulónak a tanulási tevékenységekben történő részvételét hangsúlyozza. A tanulási tevékenység legfőbb célja olyan tanulói kompetenciák fejlesztése, amelyek lehetővé teszik az ismereteknek különböző helyzetekben történő kreatív alkalmazását. A tevékenységekre épülő tanulásszervezési formák segítik a tanulót a tanulási eredmények által kijelölt ismeretek megszerzésében, és ezen keresztül a kompetenciák fejlesztésében.

Lehetőség szerint ki kell használni a tanulás társas természetéből adódó előnyöket, a differenciált egyéni munka adta lehetőségeket. Segíteni kell a párban vagy csoportban végzett felfedező, tevékeny és jól szervezett, együttműködésen alapuló tanulást. A tanulási eredmények elérését segítik elő az olyan differenciáló módszerek, mint a minden szempontból akadálymentes és minden tanuló számára egyformán hozzáférhető tanulási környezet biztosítása, a tanulói különbségekhez illeszkedő, differenciált célkijelölés, a többszintű tervezés és tananyag-alkalmazás, a fejlesztő, tanulást támogató értékelés. A differenciált tanulásszervezés jellegzetességeit képviselik az olyan eljárások, mint az egyéni rétegmunka vagy az adaptált szövegváltozatok felhasználása, melyek kiterjeszthetik és elmélyíthetik a tankönyvek tartalmát.

A pedagógus a probléma-megoldási és a jelenségértelmezési folyamatot – a tanuló szükségleteinek megfelelően - közvetett, illetve közvetlen eszközökkel segíti. A pedagógus az aktív tanulói tevékenységek megvalósítása során lehetővé teszi iskolán kívüli szakemberek bevonását, valamint a külső helyszínek nyújtotta pedagógiai lehetőségek felhasználását (könyvtár, múzeum, levéltár, színház, koncert). A pedagógus együttműködik más tantárgyakat tanító pedagógusokkal azért, hogy a tanulóknak lehetőségük legyen a tanórákon vagy a témahetek, tematikus hetek, projektnapok, témákhoz szervezett események, tanulmányi kirándulások, iskolai táborok alkalmával a tantárgyak szervezett, összefüggő, illetve kapcsolódó tartalmainak integrálására. Az iskoláknak tanítási évenként több olyan tanóra megszervezését ajánlott beilleszteniük a helyi tantervbe, amelyben több tantárgy ismereteinek integrálását igénylő (multidiszciplináris) téma kerül a középpontba, a tanóra céljának, tartalmának és megvalósítási módszereinek megjelölésével. A különleges bánásmódot igénylő tanulók esetében a tananyag feldolgozásánál a pedagógusnak figyelembe kell vennie a tantárgyi tartalmaknak a tanulói sajátosságokhoz való illesztését. A különleges bánásmódot igénylő tanulók esetében ez az adaptálás lehetővé teszi az egyéni haladási ütem biztosítását, valamint a differenciált (optimális esetben személyre szabott) nevelés, oktatás során az egyéni módszerek alkalmazását. Az aktív tanulás segítése a tanuló tehetségének, különleges nevelési-oktatási szükségleteinek vagy fogyatékosságának típusához igazodó szakképzettséggel rendelkező szakember támogatásával történik.

Az eredményes tanulás segítésének elvei

Tanulási környezet

A tanulás közvetlen helyszíneként használt helyiségeket (kiemelten osztálytermeket) lehetőség szerint úgy kell biztosítani, hogy a különböző tanulásszervezési eljárások alkalmazásához a berendezések rugalmasan és gyorsan átalakíthatók legyenek, illeszkedjenek az osztályba járó tanulók korosztályi és egyéni szükségleteihez, valamint nyugodt, biztonságos és támogató tanulási környezetet teremtsenek valamennyi tanuló számára. Lehetőség szerint biztosítani kell, hogy a tanulók a foglalkozásokon IKT és digitális eszközöket (számítógép, más iskolai vagy saját eszköz), internetkapcsolatot és prezentációs eszközöket vehessenek igénybe, valamint hozzáférhetővé váljanak a hagyományos iskolai és az elektronikus könyvtárak egyaránt. A tanulók, az oktatók, a törvényes képviselők és a pedagógiai munkát támogató minden szereplő kapcsolata - a közös célt szem előtt tartva - a kölcsönös tiszteleten és nyílt párbeszéden alapul.

A tanulók értékelését egyéni fejlődésük és sikeres tanulási teljesítményük érdekében az igazságosság, az esélyteremtés és a méltányosság alapelveit szem előtt tartva, emberi méltóságuk tiszteletben tartásával, az értékelés személyes jellegének figyelembevételével szükséges megvalósítani. A tanulók tanulási tevékenységekben való aktív részvétele kulcsfontosságú, ezért ennek előmozdítása érdekében az oktatóknak mindvégig a tevékenységközpontú tanulásszervezési formákat kívánatos előnyben részesíteniük. A tanulás társas természetéből adódó előnyök, a differenciált egyéni munka adta lehetőségek kihasználása, valamint a párban vagy csoportban végzett kutatásalapú, felfedező, tevékeny és jól szervezett, együttműködő tanulás támogatása szintén hozzájárul a korszerű tanulási környezet megteremtéséhez. Fontos, hogy a tanulóval szemben támasztott elvárások egyértelműek legyenek, az azokhoz igazodó mérési stratégiákkal együtt, és már a tanulási folyamat elején ismertté váljanak. Az iskolai légkör bizalmi jellege elsődleges feltétele annak, hogy a tanulási problémákra és a személyes nehézségekre időben fény derüljön. Ennek a bizalomnak a megteremtése és fenntartása minden intézményvezető és pedagógus állandó felelőssége.

Az aktív tanulási alapelvek szerint szerveződő, több tantárgy, tanulási terület ismereteinek integrálását igénylő témákat, jelenségeket feldolgozó tanórák, foglalkozások, témanapok, témahetek, tematikus hetek és projektek alkalmazása segíti a tanulót a jelenségek megértésében, a problémák komplex módon történő vizsgálatában.

Egyénre szabott tanulási lehetőségek

Az iskola a tanulók tanulmányi előmenetelét a képességeiknek megfelelő, egyénre szabott tanulási lehetőségek biztosításával tudja a leghatékonyabban támogatni. Fontos alapelv, hogy a tanulók közti különbözőségeket az iskola a különféle környezeti feltételek és az egyénenként eltérő idegrendszeri érés, valamint az egyéni képességek kölcsönhatása eredményének tekintse. E szemlélet gyakorlatban történő alkalmazásához olyan fejlesztési célokat kell kijelölni, amelyek nemcsak a tanulótól várnak illeszkedést a tanulási környezethez, hanem a tanulási környezettől is alkalmazkodást igényelnek a tanuló egyedi jellemzőihez. Ennek értelmében a képességtartományok mindkét határán − tehetség és fejlődési késés, fejlődési zavar, esetleg ezek együttes megléte − kihívást jelentő feladatok megtervezése kívánatos. Különösen fontos, hogy az iskola biztosítsa a tanulás egyéni lehetőségeit és a személyre szabott nevelés-oktatás során megszerezhető tanulási tapasztalatokat, enyhítse a hátrányok hatásait, optimális esetben képes legyen kiküszöbölni azokat. Ezek közül kiemelten fontos a családi és településszerkezeti hátrányokból eredő, az eltérő kulturális és nyelvi elsajátítási lehetőségekhez köthető, valamint a különleges bánásmódot igénylő tanulókhoz illeszkedő fejlesztő tevékenység. Minden gyermek, tanuló fejlődésében lényeges szerepet játszik a pedagógus fejlesztő tevékenysége. Különösen igaz ez a kiemelkedően kreatív, egy vagy több területen tehetséges, a hátrányos és halmozottan hátrányos helyzetű, a sajátos nevelési igényű (SNI), valamint a szakmai besorolásukat tekintve heterogén, az ok-okozati összefüggéseket tekintve fel nem tárt, ám tanulási-tanítási szempontból kihívást jelentő, beilleszkedési, tanulási és magatartási nehézséggel (BTMN) küzdő tanulók fejlesztésének területén.

Ennek a feladatnak az ellátásában felértékelődik a segítő szakterületek (iskolapszichológia, gyógypedagógia, fejlesztő pedagógia) szerepe, valamint a különböző tantárgyakat tanító pedagógusok tudásmegosztásra épülő, egymást segítő szakmai tevékenysége. A különleges bánásmódot igénylő tanulók esetében a közös felelősségvállalásnak lényeges szerepe van a nevelés sikerességében. Ez nem csak az együttnevelést megvalósító iskolában tanító pedagógus kizárólagos felelőssége. A pedagógus a tanulást-tanítást speciális szakmai kompetenciák alapján segíteni tudó különböző szakemberekkel együtt (például gyógypedagógus, gyógytestnevelő, iskolapszichológus, szociális munkás, fejlesztő pedagógus, tehetséggondozó pedagógus, gyermekvédelmi jelzőrendszer szakembere) kialakított foglalkozások keretében, valamint a törvényes képviselők és a tanuló folyamatos bevonásával, a pedagógiai tevékenység részeként elismert konzultációs tevékenységet folytatva végzi pedagógiai munkáját.

Előremutató folyamatként értékelhető a teamtanításnak olyan alkalmazása, amely a több tantárgy ismereteit integráló témákat feldolgozó foglalkozásokat közös tanítás keretében valósítja meg, az együttnevelést megvalósító iskolában pedig a tanulót tanító pedagógus és a gyógypedagógus közösen tervezett tanulási-tanítási programjára, a közös tanításra, valamint az e tevékenységet követő közös értékelésre épül. A differenciálás speciális megvalósulása lehet az együttnevelés során a habilitációs, rehabilitációs szemlélet érvényesülése. A hátránykompenzáció biztosítása érdekében (SNI, BTMN, HH, HHH) a tanuló szükségleteihez, képességeihez, készségeihez illeszkedő módszertani eljárások (eszközök, módszerek, terápiák, a tanulást-tanítást segítő speciális eszközök, a gyógypedagógus módszertani iránymutatásainak beépítése, egyéni fejlesztési terv készítése és rendszeres ellenőrzése) alkalmazása szükséges a különböző pedagógiai színtereken. A tanulói szükségletek ismeretében az egységes gyógypedagógiai módszertani intézmények, a pedagógiai szakszolgálati, illetve pedagógiai-szakmai szolgáltatást nyújtó intézmények, valamint az utazó gyógypedagógiai hálózatok működtetésére kijelölt intézmények és más szakemberek szolgáltatásainak igénybevételével egészítendő ki a tanulók és pedagógusok szakmai támogatása. Ez elősegíti az integrációt, illetve ennek magasabb szintjét, az inklúziót is annak érdekében, hogy a Nat-ban foglalt nevelési-oktatási alapelvek és célok minden tanuló esetében megvalósulhassanak.

A tehetséges tanulók tekintetében ezek a szempontok kiemelten fontosak lehetnek, mivel az ő esetükben a tanulási fókuszt és az érdeklődést jellemzően a megfelelően motiváló feladatokkal lehet fenntartani. A tehetséggondozást valamennyi nevelési-oktatási szakaszban, minden neveléssel, oktatással foglalkozó intézménynek alkalmaznia kell, és a pedagógiai programjába szükséges beillesztenie. A különleges bánásmódot igénylő tanulók integrációja és hatékony együttnevelése olyan pedagógusokat kíván, akik rendelkeznek az ehhez szükséges szemléletmóddal és kompetenciákkal. A technológiai fejlődés nyújtotta lehetőségek alkalmazása sokféle módszertani lehetőséget biztosítva segíti a tanulás-tanítás folyamatát. A XXI. századi tanulási környezet nélkülözhetetlen elemét képezi az iskolai tanuláshoz kapcsolódó digitális technológiával támogatott oktatási módszerek sokfélesége, ezért különösen fontos, hogy az oktatók ismerjék és alkalmazzák azokat. Olyan tanulási folyamatra adnak lehetőséget, amely nemcsak a pedagógus-diák együttműködést, hanem ennek következtében a hagyományos tanulási folyamatot is jelentősen megváltoztathatja, ennek következtében új típusú szerepben jelenik meg a folyamatban mind a tanuló, mind pedig a pedagógus. Ennek gyakorlati leképezése azonban csak úgy valósulhat meg hatékonyan, ha ennek az intézmények pedagógiai gyakorlatában és szemléletmódjában is elfogadott, elismert helye és szerepe lesz.

Képesség-kibontakoztatás támogatása

A tanulói teljesítmény értékelésének egyik célja, hogy segítse a tanuló és a törvényes képviselő objektív tájékoztatását, továbbá hozzájáruljon ahhoz, hogy a pedagógus folyamatosan meggyőződjön a tanulási folyamat hatékonyságáról, lehetőséget biztosítson a pedagógiai munka nyomon követésére, és az újratervezésére, a célok újra definiálására és továbbiak meghatározására, amennyiben ezt a tanulók fejlődése megkívánja. A tanulást és annak eredményességét befolyásoló pedagógiai tevékenység során végzett értékelésnek adatokra és tényekre kell támaszkodnia. Az erre alapozott értékelés segíti a tanulót további tanulási módszereinek, technikáiknak meghatározásában. Az értékelési folyamatokat megalapozó tervező munka figyelembe veszi a tanuló előzetes tudását, aktuális fejlettségi szintjét, egyéni fejlődési lehetőségeit, életkori sajátosságait, az értékelés személyiségfejlődésére gyakorolt hatását és a pedagógiai célokat. Ennek érdekében a kiinduló állapot értékelése (diagnosztikus mérés) egy tanítási óra, tanulási egység, téma vagy program megkezdése előtt végzett adatgyűjtés. A diagnosztikus értékelés kiterjedhet a tanulók meglévő tartalmi tudására, aktuális készség- és képességfejlődési szintjére, hozzáállására, viszonyulására. Az értékelés során figyelembe kell venni a tanuló életkori sajátosságait és a tanulás korábbi és aktuális környezeti tényezőiről rendelkezésre álló információkat, továbbá a pedagógiai célokat. Az eredmények visszajelzésével a pedagógus útmutatást tud adni a tanulónak a tanulást várhatóan leghatékonyabban segítő tanulási módokról. A tanulás folyamatában több alkalommal, tájékozódó jelleggel végzett információgyűjtés, a fejlesztő, tanulást segítő értékelés és ennek visszajelzése akkor éri el a kívánt hatást, ha az a tanuló számára az értékelést követően rövid időn belül megismerhető. A tanulási folyamat rendszeres értékelése és visszajelzése teszi lehetővé a tanuló fejlődésének folyamatos nyomon követését.

**2.3 Az intézmény szakmai munkájának pedagógiai értékei és céljai**

A fejlesztési területek és a nevelési célok áthatják a pedagógiai folyamat egészét, s így közös értékeket jelenítenek meg. A célok elérése érdekében a pedagógiai folyamatban egyaránt jelen kell lennie az ismeretszerzés, a gyakoroltatás-cselekedtetés mellett a példák érzelmi hatásának is.

E területek – összhangban a kulcskompetenciák alapját adó képességekkel, készségekkel, az oktatás és nevelés során megszerzett ismeretekkel, és a tudásszerzést segítő attitűdökkel – egyesítik a hagyományos értékeket és a XXI. század elején megjelent új társadalmi igényeket.

Az erkölcsi nevelés

* a tanulók erkölcsi érzékének fejlesztése, felelősségtudatuk elmélyítése, igazságérzetük kibontakoztatása, közösségi beilleszkedésük elősegítése, az önálló gondolkodásra és az önálló, felelős életvitelre történő felkészülésük segítése,
* készítsen fel a konfliktusokra, segítsen választ találni a tanulók erkölcsi és életvezetési problémáira,
* hangsúlyt kell helyezni a közelmúlt viharos történelmi eseményeinek etikai alapú megítélésére, a XX. századi totális diktatúrák lélektelen, emberellenes voltának sokoldalú bemutatására, különös tekintettel a társadalomtudományi és művészeti tantárgyak oktatása terén,
* az iskolai közösség élete, tanárainak példamutatása támogatja a tanulókban a kötelességtudat, a munka megbecsülése, a mértéktartás, az együttérzés, a segítőkészség, a tisztelet és a tisztesség, a korrupció elleni fellépés, a türelem, a megértés, az elfogadás igényét,
* tanulást elősegítő beállítódások kialakítása – az önfegyelemtől a képzelőtehetségen át intellektuális érdeklődésük felkeltéséig.

Nemzeti öntudat, hazafias nevelés

* a tanulók ismerjék meg nemzeti, népi kultúránk értékeit, hagyományait,
* tanulmányozzák a jeles magyar történelmi személyiségek, tudósok, feltalálók, művészek, írók, költők, sportolók munkásságát, ugyanakkor legyenek képesek azon alkotók helyes etikai alapú megítélésére is, akik elfogadhatatlan politikai és morális szerepvállalásuk révén – akár passzívan, akár tevőleges cselekvések során – az embertelen eszmék és gyakorlat szolgálatába álltak, idegen elnyomó hatalmak érdekeit szolgálták ki,
* sajátítsák el azokat az ismereteket, gyakorolják azokat az egyéni és közösségi tevékenységeket, amelyek megalapozzák az otthon, a haza és népei megismerését, megbecsülését,
* alakuljon ki bennük a közösséghez tartozás, a hazaszeretet érzése, és az a felismerés, hogy szükség esetén Magyarország védelme minden állampolgár kötelessége
* ismerjék meg Európa történelmét, sokszínű kultúráját, tájékozódjanak az egyetemes emberi civilizáció kiemelkedő eredményeiről, nehézségeiről és az ezeket kezelő nemzetközi együttműködési formákról,
* a nemzeti öntudat egészséges voltától idegen mindenféle nacionalizmus – így a nemzetiségek, a vallási-nyelvi etnikumok történelem- és jelenformáló szerepének és államalkotó létük elismerésének az iskolai nevelés-oktatatás egészében evidenciának kell lennie.

Állampolgárságra, demokráciára nevelés

* a demokratikus jogállam alapja az állampolgári részvétel, amely erősíti a nemzeti öntudatot és összhangot teremt az egyéni célok és a közjó között. Ezt a cselekvő állampolgári magatartást a törvénytisztelet, az együttélés szabályainak betartása, az emberi méltóság és az emberi jogok tisztelete, az erőszakmentesség, a méltányosság jellemzi,
* a felelős, hazájáért cselekedni akaró és tudó állampolgárrá nevelésnek szerves része a demokratikus jogállam és a nemzeti függetlenség (szuverenitás) ellen fellépő törekvések felismerése, és annak megértetése, hogy a diktatúrák elleni küzdelem minden korban elsődleges állampolgári kötelezettség, hiszen a jogtiprásból sohasem születhet jog. Ennek alapján kell a XX. századi totális diktatúrák jellemzőit is feldolgozni, feltárva e rendszerek emberiesség ellen elkövetett soha el nem évülő bűntetteit is,
* az iskola megteremti annak lehetőségét, hogy a tanulók megismerjék a főbb állampolgári jogokat és kötelezettségeket,
* a részvétel a közügyekben megkívánja a kreatív, önálló kritikai gondolkodás, az elemzőképesség és a vitakultúra fejlesztését. A felelősség, az önálló cselekvés, a megbízhatóság, a kölcsönös elfogadás elsajátítását hatékonyan támogatják a tanulók tevékeny részvételére építő tanítás- és tanulásszervezési eljárások,
* az iskola minden évfolyamán fontos feladat – az életkori sajátosságok és egyéb specifikációk mentén – Magyarország Alaptörvényének, különösen a Nemzeti Hitvallásban és az Alapvetésben foglaltak megismertetése.

Az önismeret és a társas kultúra fejlesztése

* az önismeret a társas kapcsolati kultúra alapja, elő kell segíteni a tanuló kedvező szellemi fejlődését, készségeinek optimális alakulását, tudásának és kompetenciáinak kifejezésre jutását, s valamennyi tudásterület megfelelő kiművelését,
* hozzá kell segíteni, hogy képessé váljék érzelmeinek hiteles kifejezésére, a mások helyzetébe történő beleélés képességének az empátiának a fejlődésére, valamint a kölcsönös elfogadásra,
* ahhoz, hogy az oktatási és nevelési folyamatban résztvevő tanulók az elsajátított készségekre és tudásra támaszkodva énképükben is gazdagodjanak, a tanítás-tanulás egész folyamatában támogatást igényelnek ahhoz, hogy tudatosuljon, a saját/egyéni fejlődésüket, sorsukat és életpályájukat maguk tudják alakítani. A megalapozott önismeret hozzájárul a kulturált egyéni és közösségi élethez, mások megértéséhez és tiszteletéhez, a szeretetteljes emberi kapcsolatok kialakításához.

A testi és lelki egészségre nevelés

* Az egészséges életmódra nevelés hozzásegít az egészséges testi és lelki állapot örömteli megéléséhez. Láttatni kell a diákokkal, hogy a fizikai erőnlét, a fittség – a test egészsége és jóléte – elválaszthatatlan a lelki egyensúlytól, a lélek egészségétől. A rendszeres testnevelés és sporttevékenység révén könnyebb elviselni a stresszt, a fizikai, lelki és szellemi terheléseket.
* A testi és a lelki egészség harmonikusan együttható fejlesztése és megőrzése a tanulók élethosszig tartó, egészségtudatos, fizikailag aktív életvezetésre történő szocializálásának célját szolgálja, melyhez szorosan kapcsolódik a tehetséggondozás és a motoros műveltség eszközeivel való személyiségfejlesztés is.
* Az egészségfejlesztés és -megőrzés ösztönző erővel kell, hogy bírjon az egészségközpontú tevékenységrendszerek tudatos kialakítására és fenntartására.
* A tanulókat ösztönözni kell arra, hogy legyen igényük a helyes táplálkozásra, a mozgásra, a stressz- és feszültségoldás különféle ismereteinek elsajátítására, módszereinek alkalmazására. Legyenek képesek lelki egyensúlyuk megóvására, társas viselkedésük szabályozására, a konfliktusok kezelésére.
* Feladat, hogy a családdal együttműködve felkészítsük a tanulókat az önállóságra, a betegségmegelőzésre, továbbá a szabályok betartására a közlekedésben, a testi higiénében, a veszélyes körülmények és anyagok felismerésében, a váratlan helyzetek kezelésében. Motiválni és segíteni kell a tanulókat a káros függőségekhez vezető szokások kialakulásának megelőzésében.
* Nélkülözhetetlen szerepet tölt be a mozgástanulás a tanulók saját testképének megismerésében és a testtudat kialakításában. Mindennek sikere nagyban függ a komplex intézményi mozgásprogram elméleti és gyakorlati minőségétől.

Felelősségvállalás másokért, önkéntesség

* A NAT ösztönzi a személyiség fejlesztését, kibontakozását segítő nevelést-oktatást: célul tűzi ki a hátrányos helyzetű vagy fogyatékkal élő emberek iránti szociális érzékenység, segítő magatartás kialakítását a tanulókban úgy, hogy saját élményű tanuláson keresztül ismerik meg ezeknek a csoportoknak a sajátos igényeit, élethelyzetét.
* A segítő magatartás számos olyan képességet igényel és fejleszt is egyúttal (együttérzés, együttműködés, problémamegoldás, önkéntes feladatvállalás és -megvalósítás), amelyek gyakorlása elengedhetetlen a tudatos, felelős állampolgári léthez.

Fenntarthatóság, környezettudatosság

* A felnövekvő nemzedéknek ismernie és becsülnie kell az életformák gazdag változatosságát a természetben és a kultúrában, meg kell tanulnia, hogy az erőforrásokat tudatosan, takarékosan és felelősségteljesen, megújulási képességükre tekintettel használja.
* A természettudományi oktatás és nevelés terén a tanulók empirikus tapasztalataira épülő és életkori sajátosságaikhoz, igényeikhez adekvát módon kapcsolódó ismeretátadás a természettudományos és műszaki életpályákra való szocializáció sikerességének záloga.
* Olyan magatartás határozza meg a tanulók viszonyát az ember életteréül szolgáló környezethez, annak fenntartható megóvásához és fejlesztéséhez, melynek tudásbázisa nem kizárólagosan a rendszerszerűség, az alapelvek és kulcsfogalmak merev struktúrájára épül, hanem elsősorban a különféle összefüggésekre alapozott és begyakorolt természettudományos és műszaki műveltség mindennapi életben és a munka világában való hatékony alkalmazhatóságához.
* Az intézménynek fel kell készítenie őket a környezettel kapcsolatos állampolgári kötelességek és jogok gyakorlására. Törekedni kell arra, hogy a tanulók megismerjék azokat a gazdasági és társadalmi folyamatokat, amelyek változásokat, válságokat idézhetnek elő, továbbá kapcsolódjanak be közvetlen és tágabb környezetük értékeinek, sokszínűségének megőrzésébe, gyarapításába.
* A természettudományos oktatás-nevelés, a műszaki életpályára való szocializáció és a környezeti nevelés terén a jelenben folyó kutatások folyamatai alapvető jellegű ismeretének és a nem hagyományos oktatásszervezési módszerek terrénumának egyre nagyobb szerepet kell biztosítani.

Pályaorientáció

* Intézményünk egyik kiemelt feladata a pályaorientáció. Életünk során többször pályamódosításra kényszerülhetünk, ezért is van jelentősége a folyamatos tanulásnak, önképzésnek. Az iskolánkban folyó szakmai munka és oktatás során tanulóink megszerzik a megfelelő ismereteket tervezett szakmájukkal, hivatásukkal kapcsolatban, tájékozottak munkaerő-piaci lehetőségeikről, munkavállalói szerepükről. Felkészültek az álláskeresésre, tisztában vannak azzal, milyen személyes tulajdonságokkal, ismeretekkel, gyakorlatokkal és képességekkel rendelkeznek. Értik, hogy ezek közül melyek piacképesek, és melyek állnak kapcsolatban az általuk kitűzött céllal, illetve hogy a munkáltató érdeklődését melyek keltik fel igazán. Képesek önéletrajzot készíteni, vagyis képesek írásban összegezni céljaikat, képességeiket, végzettségüket, felkészültségüket és mindazt, amit az alkalmazónak egy konkrét állással kapcsolatban nyújtani tudnak.
* Az iskolában folytatott pályaorientációs tevékenységünk magában foglalja a pályaválasztás előtt álló fiatal önismeretének fejlesztését, illetve a tájékoztatást a szakmákról, a szakmák elsajátításához szükséges kompetenciákról, a társadalmi-gazdasági környezetről, munkaerőpiacról.
* Iskolánk felnőttképzés keretén belül is folytat oktatást, így a felnőtt lakosság is célközönségünk. Széleskörű pedagógiai és kommunikációs munkával kívánjuk elérni, hogy az általános iskolából kikerülők pályaválasztása megalapozottabb és sikeresebb legyen.
* Ennek érdekében részt veszünk minden fontosabb pályaorientációs kiállításon, rendezvényen, iskolákat keresünk fel a tanított szakmák népszerűsítésére. Az iskolaszintű pályaorientációs tevékenységen kívül szerepet kap a centrum szintű és fenntartó által szervezett pályaorientációs programon való részvétel is. Kiemelkedően fontos esemény számunkra a Szakmák Éjszakája országos rendezvény, „Szakmázz” és Szakmasztár rendezvény, az Euroskills és a Worldskills verseny, valamint hazai szakmai versenyek. Rendszeresen részt veszünk az általános iskolai pályaorientációs napokon, pályaválasztási szülői értekezleteken. Iskolánk minden évben nyílt napokat szervez, ahova a továbbtanulni vágyó fiatalokat várja.
* A pályaorientációs programokról a honlapokon és a közösségi oldalakon tájékozódhatnak az érdeklődők.

Gazdasági és pénzügyi nevelés

* A felnövekvő nemzedéknek hasznosítható ismeretekkel kell rendelkeznie a világgazdaság, a nemzetgazdaság, a vállalkozások és a háztartások életét meghatározó gazdasági-pénzügyi intézményekről és folyamatokról. Cél, hogy a tanulók ismerjék fel saját felelősségüket az értékteremtő munka, a javakkal való ésszerű gazdálkodás, a pénz világa és a fogyasztás területén.
* Tudják mérlegelni döntéseik közvetlen és közvetett következményeit és kockázatát. Lássák világosan rövid és hosszú távú céljaik, valamint az erőforrások kapcsolatát, az egyéni és közösségi érdekek összefüggését, egymásrautaltságát.
* A fenntarthatóság gazdasági-üzleti világban értelmezhető vonatkozásai olyan fejlődési folyamatot feltételeznek, mely az önfenntartó mechanizmusok, a megújuló erőforrások révén nem csak a természettudományi műveltségterülethez, hanem a testi-lelki egészség céljaihoz is kapcsolódnak az iskolai nevelés-oktatás területén.

Médiatudatosságra nevelés

* Cél, hogy a tanulók a mediatizált, globális nyilvánosság felelős résztvevőivé váljanak: értsék az új és a hagyományos médiumok nyelvét. A médiatudatosságra nevelés felkészít a demokrácia részvételi kultúrájára és a médiumoktól is befolyásolt mindennapi élet értelmes és értékelvű megszervezésére, tudatos alakítására.
* A tanulók megismerkednek a média működésével és hatásmechanizmusaival, a média és a társadalom közötti kölcsönös kapcsolatokkal, a valóságos és a virtuális, a nyilvános és a bizalmas érintkezés megkülönböztetésének módjával, valamint e különbségek és az említett médiajellemzők jogi és etikai jelentőségével.

A tanulás tanítása

* A tanulás tanítása az iskola alapvető feladata. Minden pedagógus teendője, hogy felkeltse az érdeklődést az iránt, amit tanít, és útbaigazítást adjon a tananyag elsajátításával, szerkezetével, hozzáférésével kapcsolatban.
* Olyan tudást kell kialakítani, amelyet a tanulók új helyzetekben is képesek alkalmazni, a változatok sokoldalú áttekintésével és értékelésével.
* A tanulás tanításának elengedhetetlen része a tanulás eredményességének, a tanuló testi és szellemi teljesítményeinek lehetőség szerinti növelése és a tudás minőségének értékelése.

**2.4. Az iskolában folyó nevelő-oktató munka pedagógiai feladatai**

* Az iskola elsődleges feladata a hatékony nevelő-oktató munka megvalósításához szükséges alapfeltételek, eszközök biztosítása.
* A szakmai programban jóváhagyott képzések biztosítása.
* Vizsgáztatás megszervezése.
* Tanórán kívüli foglalkozások biztosítása.
* Felsőfokú (elsősorban szakirányú) továbbtanulásra való felkészítés.
* Fontosnak tartjuk, hogy tanulóink magas szinten sajátítsák el a tananyagot, tudásuk megújítására képes, önállóan gondolkodó személyiséggé fejlődjenek. Legyenek képesek az együttműködésre szűkebb és tágabb környezetükkel, valamint saját személyiségük vállalására.
* Mindezek érdekében feladatunk az alapkészségek továbbfejlesztése, hiszen ezek a készségek a további fejlődés alapjai. Ide soroljuk a tanulási képesség fejlesztését, hatékony tanulási technikák megtanítását is.
* Feladatunknak tekintjük tanulóink adottságainak személyre szóló feltárását, önismeretük, saját sorsukért érzett felelősségük erősítését, egyéni képességeik fejlesztését.
* A személyiségformálás terén fontosnak tartjuk a közösségért érzett felelősség kialakítását, fejlesztését, valamint, hogy tanulóink tartsák be a társadalmi együttélés szabályait, mentalitásukat és cselekedeteiket a tisztességre való törekvés hassa át.
* Folyamatosan fejleszteni kívánjuk diákjaink konfliktuskezelő, kommunikációs és vitakészségét, valamint együttműködési és vezetési képességét.
* Az állampolgári nevelés kapcsán feladatunk demokratikus értékeink hiteles bemutatása, a hazaszeretetre, demokráciára, toleranciára és ökológiai szemléletre nevelés.
* A nevelés alapvető feladatának tartjuk az egészséges életre nevelést, a tanulók fizikai képességeinek fejlesztését, és hogy a testi-lelki higiénia, az egészséges életmód és a rendszeres testmozgás természetes igényükké váljék.

**2.5 Az iskolában folyó nevelő-oktató munka pedagógiai eszközei, eljárásai**

Nevelési módszereink két nagy csoportra oszthatók:

* Közvetlen (direkt) módszerek azok, amelyeknek alkalmazása során a nevelő közvetlenül, személyes kapcsolat révén hat a tanulóra.
* Közvetett (indirekt) módszerek azok, amelyeken a nevelő hatás áttételesen, a tanulói közösségen keresztül érvényesül

Oktatási módszertani eljárások, eszközök:

* szemléltetés
* magyarázat
* páros munka
* frontális munka
* csoportmunka
* projektmunka
* korszerű digitális eszközök és platformok használata

Iskolánk pedagógusai által alkalmazott közvetlen és közvetett nevelési-oktatási eljárások:

|  |  |  |
| --- | --- | --- |
| **Nevelési módszerek** | **Közvetlen módszerek** | **Közvetett módszerek** |
| 1. Szokások kialakítását célzó, beidegző módszerek | * követelés * gyakoroltatás * segítségadás * ellenőrzés * ösztönzés | * a tanulói közösség tevékenységének megszervezése * közös (közelebbi vagy távolabbi) célok kitűzése, elfogadtatása * hagyományok kialakítása * követelés * ellenőrzés * ösztönzés |
| 1. Magatartási modellek bemutatása, közvetítése | * elbeszélés * tények és jelenségek bemutatása, szemléltetése * a nevelő személyes példamutatása | * a nevelő részvétele a tanulói közösség tevékenységében * a követendő egyéni és csoportos minták kiemelése a közösségi életből |
| 1. Tudatosítás (meggyőződés kialakítása) | * magyarázat, beszélgetés * a tanulók önálló elemző munkája | * felvilágosítás a betartandó magatartási normákról * vita |
| 1. Szokások kialakítását célzó, beidegző módszerek | * követelés * gyakoroltatás * segítségadás * ellenőrzés * ösztönzés | * a tanulói közösség tevékenységének megszervezése * közös (közelebbi vagy távolabbi) célok kitűzése, elfogadtatása * hagyományok kialakítása * követelés * ellenőrzés * ösztönzés |
| 1. Magatartási modellek bemutatása, közvetítése | * elbeszélés * tények és jelenségek bemutatása, szemléltetése * a nevelő személyes példamutatása | * a nevelő részvétele a tanulói közösség tevékenységében * a követendő egyéni és csoportos minták kiemelése a közösségi életből |
| 1. Tudatosítás (meggyőződés kialakítása) | * magyarázat, beszélgetés * a tanulók önálló elemző munkája | * felvilágosítás a betartandó magatartási normákról * vita |

**2.6 Az oktatók helyi intézményi feladatai**

Az oktatók feladatainak részletes listáját személyre szabott munkaköri leírásuk tartalmazza. Az oktatók legfontosabb helyi feladatait az alábbiakban határozzuk meg:

* A tanítási órákra való felkészülés.
* A tanulók dolgozatainak javítása.
* A tanulók munkájának rendszeres értékelése.
* A megtartott tanítási órák és egyéb feladatok dokumentálása.
* A hivatali titkok megőrzése.
* Érettségi, szakmai, különbözeti, felvételi, ágazati, osztályozó és javítóvizsgák lebonyolítása.
* Dolgozatok, tanulmányi versenyek összeállítása és értékelése.
* A tanulmányi versenyek lebonyolítása.
* Tehetséggondozás, a tanulók fejlesztésével kapcsolatos feladatok.
* Felügyelet a vizsgákon, tanulmányi versenyeken, iskolai méréseken.
* Iskolai kulturális és sportprogramok szervezése.
* Osztályfőnöki, munkaközösség-vezetői, diákönkormányzatot segítő feladatok ellátása.
* Az ifjúságvédelemmel kapcsolatos feladatok ellátása.
* Szülői értekezletek, fogadóórák megtartása.
* Részvétel nevelőtestületi értekezleteken, megbeszéléseken.
* Részvétel a munkáltató által elrendelt továbbképzéseken.
* A tanulók felügyelete óraközi szünetekben, valamint iskolai és iskolán kívüli programokon.
* Tanulmányi kirándulások, iskolai ünnepségek és rendezvények megszervezése.
* Iskolai ünnepségeken és iskolai rendezvényeken való részvétel.
* Részvétel a munkaközösségi értekezleteken.
* Tanítás nélküli munkanapon az igazgató által elrendelt szakmai jellegű munkavégzés.
* Iskolai dokumentumok készítésében, felülvizsgálatában való közreműködés.
* Szertárrendezés, a szakleltárak és szaktantermek rendben tartása.
* Osztálytermek rendben tartatása és dekorációjának kialakítása.

**2.7 Az osztályfőnöki munka tartalma, az osztályfőnök feladatai**

Az osztályfőnököket az igazgató kéri fel a következő tanévre minden tanév júniusában és szeptember elsejétől bízza meg a feladattal, elsősorban a felmenő rendszer elvét figyelembe véve.

Az osztályfőnöki munka az iskola pedagógiai tevékenységében kiemelkedően fontos helyet foglal el.

Az osztályfőnökök jelentik a diákok számára az iskolai elvárásokat, a normákat, emellett az osztályfőnök képes figyelni minden egyes diákjára, ő tudja az egész iskolai létet humanizálni, az ő tevékenysége által válhat az iskola a szocializáció színterévé.

Az osztályfőnök feladata:

* A tanulók megismerése.
* A tanulók érdekeinek, szükségleteinek képviselete.
* A tanulók fejlesztő értékelése, a tanulók személyiségének fejlesztése.
* Az osztály közösségi életének irányítása.
* Az osztály tanulmányi, magatartási és munkafegyelmi helyzetének nyomon követése.
* Az elvárt ügyviteli, adminisztrációs, dokumentációs tevékenység precíz kivitelezése.
* Az osztályprogramok szervezése, lebonyolítása.
* Az iskolai értékek és normák átadása, közvetítése.
* Az iskolai programok szervezése.
* Kapcsolattartás a tanulók szüleivel, nevelőivel.
* Kapcsolattartás a pedagógusmunkát segítőkkel (ifjúságvédelmi felelős, iskolapszichológus, iskolaorvos, könyvtáros).
* Az osztályfőnök felelőssége, hogy minden tanévben méltó megemlékezésen vegyenek részt az osztály tanulói október 6-án, október 23-án, február 25-én, március 15-én, április 16-án, június 4-én.
* Az osztályfőnöki tevékenység szervezett színtere az osztályfőnöki óra. A tanterv által biztosított osztályfőnöki órákon sajátos rendszerező, szintetizáló módszerrel kerül sor a tanulók nevelésében szerepet játszó nevelési tartalmak, témakörök feldolgozására, amelyeknek feladata, hogy segítse a tanulókat:
  + önismeretük fejlesztésében,
  + az önnevelés iránti igényük felkeltésében,
  + életpályájukra való felkészülésükben,
  + testi és lelki egészségük megóvásában,
  + tanulásmódszertani ismereteik bővítésében,
  + hogy képesek legyenek harmonikus társas és párkapcsolatok kialakítására,
  + társadalmi környezetünk eseményeinek megértésében,
  + nemzeti hagyományaink megismerésében, ápolásában,
  + szociális képességeik fejlesztésében,
  + világszemléletük, világképük formálásában,
  + felelős állampolgárrá nevelésükben.

Az osztályfőnök munkája során igyekszik tudatosan összehangolni az iskolai és iskolán kívüli nevelési tényezőket.

**2.8 A személyiségfejlesztéssel kapcsolatos pedagógiai feladatok**

A pedagóguspálya szépsége abban rejlik, hogy nap, mint nap fiatalok között lehetünk, részesei személyiségük kialakításának, konstruktív életvezetésre való felkészítésüknek fejlődésüket rövidebb-hosszabb ideig végig kísérhetjük. Az iskolánkban folyó képzési szakaszokban tanulóink életkori sajátosságai különbözőek.

A tanulókban főleg az önmegismerés igénye jut kifejeződésre, az identitáskeresés, az önállósulási törekvés, a felnőttekétől eltérő véleményalkotás, kritikai hajlandóság a jellemző, így az iskolai személyiségformálásnak váratlanul új feladatai születtek; a társadalmi problémák a családi körben is megjelentek és az ebből adódó hiányosságokat gyakorta pótolni, korrigálni kell az iskolában.

Az iskola legfontosabb feladatterülete az elsődleges megelőzés. Ebben az iskolaorvosnak, az iskola védőnőjének és ifjúságvédelmi felelősünknek, valamint iskolapszichológusunknak nagy szerepe van. A személyiségfejlesztésben, az önkép kialakításában, a kreativitás, a problémamegoldó képesség fejlesztésében, a csoportba való beilleszkedésben az osztálynak, mint közösségnek elsődleges szerepe van. A közösség a jellemformálásban, a veszélyeztetett helyzetben lévő tanulók védelmében az osztályfőnök és a fent említett szakemberek fontos szerepet kapnak.

Ezen kívül az adott szakterületek speciális intézményeivel (Pedagógiai Szakszolgáltató Központ, Gyermekjóléti Szolgálat), illetve más, a területen dolgozó partnerrel, alapítvánnyal, prevenciós központtal állandó kapcsolatot tartva a lehetőségeinkhez mérten mindent megteszünk a tanulók érdekében, melynek során eszközeink:

* Tanulócentrikus oktatói gondolkodás
* Az oktatói pályához a nevelésen alapuló felelősségteljes viszonyulás
* Szervezett képzéssel és önképzéssel biztosított tájékozottság, sokoldalúság,
* A személyes pozitív példamutatás mind a munkában, mind a hétköznapi kapcsolatok területén
* Önálló értékrend, világkép, világnézet kialakítását elősegítő nyitott, személyes kapcsolatokra, oktatási, ellenőrzési módszerre törekvő oktatói magatartás,
* A diákot egyszerre saját személyiségéhez (képességeihez) és diáktársai teljesítményéhez egyaránt viszonyító tanári minősítés,
* Egyéni munkálkodás irányainak kialakítása, megvitatása (tanulás, ismeretszerzés együttes gondolkodással),
* Kölcsönös, közös megbeszélés, gondolkodás, a tapasztalatok értékelése, hasznosítása.
  1. **A kompetencia alapú oktatás célja, kulcskompetenciák**

Anyanyelvi kommunikáció

Az anyanyelvi kommunikáció magában foglalja a gondolatok, érzések és érzelmek kifejezését és értelmezését szóban és írásban egyaránt, valamint a helyes és kreatív nyelvhasználatot az élet minden területén: családon belül, iskolában, társadalmi érintkezések, szabadidős tevékenységek stb. során.

Szükséges ismeretek, képességek, attitűdök

* megfelelő szókincs
* verbális és nonverbális kommunikációs képesség
* funkcionális nyelvtan
* életkori sajátosságnak megfelelő nyelvi ismeretek
* hallott és olvasott szöveg értése és szöveg alkotása
* különböző típusú szövegekben való tájékozódás
* információk feldolgozása
* segédeszközök megfelelő használata (könyvtárhasználat, digitális technika, média, stb.)
* érvelés képessége
* empatikus képesség
* esztétikai érzék
* kíváncsiság
* tantárgyra jellemző szaknyelv használata

Idegen nyelvi kommunikáció

Az idegen nyelvi kommunikáció az anyanyelvi kommunikáció elemeivel jellemezhető: fogalmak, gondolatok, érzések, tények és vélemények megértése, kifejezése és értelmezése szóban és írásban (hallott és olvasott szöveg értése, szövegalkotás), a társadalmi és kulturális tevékenységek megfelelő keretein belül - oktatás és képzés, munka, családi élet és szabadidős tevékenységek -, az egyén szükségleteinek megfelelően.

Az egyén nyelvtudásának szintje változhat a négy dimenzió (hallott szöveg értése, beszédkészség, olvasott szöveg értése és íráskészség), az egyes nyelvek és az egyén társadalmi-kulturális háttere, környezete és igényei/érdeklődése szerint.

A Közös Európai Nyelvi Referenciakeret (KER) szerinti B1 szintű nyelvtudás elsajátítása a 12. évfolyam végén az első idegen nyelv terén olyan elvárásként jelenik meg, melyre az idegen nyelv belépésének első évfolyamától kezdve tudatosan és szisztematikusan kondicionálni kell a tanulókat.

Szükséges ismeretek, képességek, attitűdök:

* megfelelő szókincs
* funkcionális nyelvtan
* nyelvi stílusok ismerete
* szóbeli interakciók főbb típusainak ismerete
* az idegen nyelv nyelvtani szerkezetének és rendszerének ismerete
* kulturális sokszínűség megismerése, ismerete, etnikai másság elfogadása

Matematikai kompetencia

A matematikai kompetencia a matematikai gondolkodás fejlesztésének és alkalmazásának képessége, felkészítve ezzel az egyént a mindennapok problémáinak megoldására is.

E kompetenciában és annak alakulásában a folyamatok és a tevékenységek éppúgy fontosak, mint az ismeretek. A matematikai kompetencia felöleli a matematikai gondolkodásmódhoz kapcsolódó képességek alakulását, használatát, a matematikai modellek alkalmazását (képletek, modellek, grafikonok/táblázatok), valamint a törekvést alkalmazására.

Szükséges ismeretek, képességek, attitűdök:

* megfelelő segédeszközök használata
* az igazság tisztelete
* a dolgok logikus okának (kauzalitás) és érvényességének megkeresése
* mindennapokban használható tudás
* problémamegoldó készség
* lényeglátás
* kíváncsiság
* egyénileg, társsal és csoportban való munkálkodás
* kreativitásanalízis - szintézis
* matematikai fogalmak ismerete
* alapvető törvényszerűségek nyomon követése: az egyes elméleti modellek igazolása a mindennapi életből merített empirikus tapasztalatok útján
* összefüggések felismerése
* tudjon érvelni, követni és értékelni tudja az érvelése folyamatát
* meg tudja megindokolni matematikai úton az eredményeket
* bizonyítások megértése
* matematikai eszköztudás szerepe a természettudományi és műszaki életpályára való szocializálás terén
* matematikai kommunikációs készség

Természettudományos és technikai kompetencia

A természettudományos kompetencia készséget és képességet jelent arra, hogy ismeretek és módszerek sokaságának felhasználásával magyarázatokat és előrejelzéseket tegyünk a természetben, valamint az ember és a rajta kívüli természeti világ közt lezajló kölcsönhatásban lejátszódó folyamatokkal kapcsolatban magyarázatokat adjunk, előrejelzéseket tegyünk, s irányítsuk cselekvéseinket. Ennek a tudásnak az emberi vágyak és szükségletek kielégítése érdekében való alkalmazását nevezzük műszaki kompetenciának.

E kompetencia magában foglalja az emberi tevékenység okozta változások megértését és az ezzel kapcsolatos, a fenntartható fejlődés formálásáért viselt egyéni és közösségi felelősséget.

A természettudományos nevelés és oktatás terén a témaanyagok gyakorlatközpontú, a tanulók életkori sajátosságaihoz adekvát módon illeszkedő megközelítése hozzájárul a motiváció hatásosabb felkeltéséhez, valamint a természettudományi és műszaki életpályára történő szocializációhoz.

Mind a tehetséggondozás, mind a felzárkóztatás és a fejlesztés terrénumában kiemelt fontosságú a komplex eszközök használata, a módszertan és az oktatásszervezési formák változatossága, így a természettudományos gondolkodás tanórán kívüli környezetben történő fejlesztése.

Szükséges ismeretek, képességek, attitűdök

* összefüggések felismerése és kifejezése
* lényeglátás
* fogalomalkotás
* esztétikai érzék
* kreativitás
* rendszerszemléletű gondolkodás az alkalmazhatóság praktikumának vonatkozásában
* logikai képességek
* rajzolási készség
* tervezés és kivitelezés
* kulturális sokszínűség megismerése, ismerete, a nemzetiségek és a nyelvi-vallási etnikumok szerepének értékelése, a másság elfogadása
* kíváncsiság
* környezettudatosság
* környezet- és természetvédelem
* egészséges életvitel
* nemzeti tudat megalapozása
* európai azonosságtudat
* egyetemes kultúra
* az egyén legyen képes mozgósítani természettudományos és műszaki műveltségét, a munkájában és a hétköznapi életben felmerülő problémák megoldása során
* bepillantás a jelen főbb kutatási tevékenységeibe
* gyakorlatias módon tudja a tudását felhasználni új technológiák, berendezések megismerésében és működtetésében, a tudományos eredmények alkalmazása során, problémamegoldásaiban, egyéni és közösségi célok elérésében
* legyen kritikus az egyoldalúan tudomány- és technikaellenes megnyilvánulásokkal szemben

Digitális kompetencia

Ez a kulcskompetencia felöleli az információs társadalom technológiáinak magabiztos és kritikus használatát, az információ megkeresését, összegyűjtését és feldolgozását, a valós és a virtuális kapcsolatok megkülönböztetését.

Szükséges ismeretek, képességek, attitűdök

* eszközök megismerése, használata
* szövegszerkesztési ismeretek
* információkeresés és kezelés
* kritikai gondolkodás az innováció területén
* kreativitás
* munka világában való eligazodás
* élethosszig tartó tanulás

Hatékony, önálló tanulás

Minden műveltségi területen a hatékony, önálló tanulás azt jelenti, hogy az egyén képes kitartóan tanulni, saját tanulását megszervezni egyénileg és csoportban egyaránt, ideértve az idővel és az információval való hatékony gazdálkodást. Ez egyrészt új ismeretek megszerzését, feldolgozását és beépülését, másrészt útmutatások keresését és alkalmazását jelenti.

A hatékony és önálló tanulás arra készteti a tanulót, hogy előzetes tanulási és élettapasztalataira építve tudását és képességeit helyzetek sokaságában használja, otthon, a munkában, a tanulási és képzési folyamataiban egyaránt.

Szükséges ismeretek, képességek, attitűdök

* motiváció
* saját tanulási stratégia megismerése és alkalmazása
* önismeret
* önértékelés, illetve mások objektív értékelése
* figyelem
* segédeszközök használata

Szociális és állampolgári kompetencia

A személyes, értékorientációs, szociális és állampolgári kompetenciák a harmonikus életvitel és a közösségi beilleszkedés feltételei, a közjó iránti elkötelezettség és tevékenység felöleli a magatartás minden olyan formáját, amely révén az egyén hatékony és építő módon vehet részt a társadalmi és szakmai életben, az egyre sokszínűbb társadalomban, továbbá, ha szükséges, konfliktusokat is meg tud oldani.

Az állampolgári kompetencia képessé teszi az egyént arra, hogy a társadalmi folyamatokról, struktúrákról és a demokráciáról kialakult tudását felhasználva, aktívan vegyen részt a közügyekben.

* Szükséges ismeretek, képességek, attitűdök
* egészséges életvitel
* mentális egészség
* magatartási szabályok alkalmazása
* kommunikációs képesség
* empátia
* problémamegoldó képesség
* európai tudat
* a nemzeti öntudat helyes értelmezése, mely a más népekkel, elsősorban a vallási-nyelvi etnikumokkal, nemzetiségekkel is toleráns és tárgyilagos megítélésen alapuló magatartást magába foglalja
* stressz és frusztráció kezelése
* változások iránti fogékonyság
* együttműködés
* magabiztosság
* érdeklődés
* személyes előítéletek leküzdése
* az egyén cselekvési lehetőségei a diktatúra, az elnyomás kényszerpályáján: az etikailag vállalhatatlan, megalkuvó magatartás soha el nem évülő bűn nemzetünk és emberségünk ellen
* kompromisszumra való törekvés

Kezdeményezőképesség és vállalkozói kompetencia

A kezdeményezőképesség és vállalkozói kompetencia segíti az egyént a mindennapi életben – így a munkahelyén is – abban, hogy megismerje tágabb környezetét, és képes legyen a kínálkozó lehetőségek megragadására. A tudást, a kreativitást, az újításra való beállítódást és a kockázatvállalást jelenti, valamint azt, hogy célkitűzései érdekében az egyén terveket készít és hajt végre. Alapját képezi azoknak a speciális ismereteknek és képességeknek, amelyekre a gazdasági tevékenységek során van szükség.

Szükséges ismeretek, képességek, attitűdök

* az egyén személyes, szakmai és/vagy üzleti tevékenységeihez illeszthető lehetőségek
* kihívások felismerése, értelmezése
* a gazdaság működésének átfogóbb megértése
* a pénz világában való tájékozódás
* a vállalkozások pénzügyi és jogi feltételeinek ismerete
* tervezés, szervezés, irányítás
* vezetés
* delegálás
* az elemzés
* a kommunikálás
* a tapasztalatok értékelése
* kockázatfelmérés és vállalás
* egyéni és csapatmunkában történő munkavégzés

Esztétikai-művészeti tudatosság és kifejezőképesség

Az esztétikai-művészeti tudatosság és kifejezőképesség magában foglalja az esztétikai megismerés, illetve elképzelések, élmények és érzések kreatív kifejezése fontosságának elismerését, mely minden műveltségterületen jelentkezik.

Olyan képességek tartoznak ide, mint művészi önkifejezés, műalkotások és előadások elemzése, saját nézőpont összevetése mások véleményével, a kulturális tevékenységben rejlő gazdasági lehetőségek felismerése és kiaknázása.

A művészi-alkotói szabadság korlátjaként jelenik meg mások jogai, a nemzet és az emberiesség elleni, azzal megalkuvó vagy tevőlegesen közösséget vállaló magatartás elítélése és etikai alapú megítélése, különösképpen a XX. századi totális diktatúrákkal kapcsolatban.

A magyar nyelv és irodalom műveltségterületen különösen az irodalom, a dráma, a bábjáték, a művészetek műveltségterületen a zene, a vizuális művészetek, a tárgyak, épületek, terek kultúrája, a modern művészeti kifejezőeszközök, a fotó s a mozgókép fontosságának elismerése.

További releváns kompetenciaterületek

A fent felsorolt kulcskompetenciákon felül a következő nevelési területek fejlesztése áll pedagógiai munkánk középpontjában:

* Egészséges életmódra nevelés, testi, lelki egészség, mely a tanórai és az egyéb foglalkozások során az egészségnevelési és környezeti nevelési programmal (benne a komplex intézményi mozgásprogrammal) koherensen jelenik meg a gyakorlatban a fizikailag aktív, egészségtudatos életvezetésre, a motoros műveltség eszközeivel való személyiségfejlesztésre és a tehetséggondozásra épül, továbbá szervesen magába foglalja az egészségmegőrzést is.
* Környezettudatos magatartásra nevelés, mely a fenntarthatóság szempontjaira koncentrál.
* Társkapcsolatokkal kapcsolatos ismeretek elsajátíttatása.
* Tanulásirányítás – önálló tanulásra való nevelés.
* Szabadidő szervezése a környezeti nevelés követelmények figyelembevételével.
* Aktív állampolgárságra nevelés (konfliktuskezelés, együttműködés képessége), melynek szerves része az egészséges nemzeti öntudatra szocializálás.
* Értékorientációk, beállítódások kialakítása (felelősség, autonóm cselekvés, megbízhatóság, tolerancia, társadalmilag elfogadott viselkedésformák) elsősorban az etikai alapú megközelítésmód paradigmája.
* Nemzeti összetartozás ápolására irányuló hazafias elköteleződésre nevelés, mely nem irányulhat még látens módon sem a szegregáció, a kirekesztés, a nemzetiségek és más nyelvi-vallási etnikumok diszkriminációjára.

**2.10 Közösségi szolgálat**

A szakképzésről szóló törvény végrehajtásáról szóló 12/2020. (II. 7.) Korm. rendelet 107. § (1)-(3) bekezdése értelmében **a technikumban a tanulmányok elvégzését közvetlenül követő érettségi vizsgaidőszakban az érettségi vizsgák megkezdésének feltétele ötven óra közösségi szolgálat elvégzésének igazolása.**

A közösségi szolgálat lehet: szociális, környezetvédelmi, a tanuló helyi közösségének javát szolgáló, szervezett keretek között folytatott, anyagi érdektől független, egyéni vagy csoportos tevékenység és annak pedagógiai feldolgozása. A közösségi szolgálat fejleszti a tanulók kommunikációs készségét, a szociális érzékenységét, az érzelmi intelligenciáját, empátiáját, felelősségvállalását, önismeretét.

Kapcsolódó nyomtatványok az iskola honlapján, a Dokumentumtárban elérhetőek.

Tevékenységek, melyek végezhetők a közösségi szolgálat keretei között:

* egészségügyi
* szociális és jótékonysági
* oktatási
* kulturális, közösségi
* környezet- és természetvédelmi
* katasztrófavédelmi
* sport- és szabadidős tevékenységek (óvodás korú, sajátos nevelési igényű gyermekekkel, tanulókkal, idős emberekkel közösen).

Fogadó szervezet lehet:

* helyi önkormányzat, a helyi önkormányzatok társulása és a települési önkormányzatok többcélú kistérségi társulása az általa biztosított közszolgáltatások és katasztrófavédelmi feladatai körében
* nemzetiségi önkormányzat a jogszabályban meghatározott közfeladati körében
* költségvetési szerv
* magyarországi székhelyű civil szervezet, közhasznú szervezet
* magyarországi székhelyű egyházi jogi személy a hitéleti, a közcélú és ma működésével összefüggő tevékenysége körében
* szociális, gyermekjóléti, gyermekvédelmi szolgáltató, illetve intézmény
* egészségügyi szolgáltató
* oktatási intézmény
* felsőoktatási intézmény
* nyilvános könyvtár
* közművelődési intézmény
* sport és szabadidős intézmény

**A tevékenységet a tanulók önkéntesen választják az iskola közvetítette lehetőségek közül, de a tanulók is javasolhatnak fogadó szervezetet.** Közösségi szolgálat csak annál a szervezetnél kezdhető meg, amelyikkel az iskola együttműködési megállapodást kötött. Ha olyan helyen szeretne a tanuló közösségi szolgálatot végezni, ahol még nincs az iskolának megállapodása, első lépésként egy adatlapot kell kitölteni, majd visszajuttatni a titkárságra. Amennyiben a hely megfelel a felsorolt kritériumoknak, úgy a megállapodást két példányban megküldjük a fogadó intézmény részére. Annak aláírása és (az egyik példány) titkárságra való visszajutása után a tanuló megkezdheti a közösségi szolgálatot.

### Adminisztráció:

**A közösségi szolgálat során a tanuló köteles a közösségi szolgálati naplót vezetni, minden alkalmat egy-egy bejegyzésben kell rögzíteni. A bejegyzés akkor érvényes, ha minden rovat ki van töltve, és a fogadó szervezet hitelesítette.** Tanítási napok tekintetében 3 órás, míg tanítási napokon kívül 5 órás időkeretben lehet közösségi szolgálatot végezni naponta. A helyszínre utazás és a hazautazás ideje nem számítható be a teljesítésbe.

* Közösségi szolgálatot tanítási időben nem, csak azon kívül teljesíthet a tanuló, amennyiben az adott nap tanítási nap.
* A közösségi szolgálati napló másolatát és a teljesítésigazolás eredeti példányát le kell adni a tanügyi titkárságon.
* Az óraszámok ezután rögzítésre kerülnek az e-Krétában, valamint év végén az bizonyítványba is bekerülnek.

A tanuló iskolai (pl.: DÖK) vagy olyan külső szervezetnél, amelynek tagja, csak részben végezheti az IKSZ-et. Az ilyen jellegű, egyébként is végzett feladat (pl. diákönkormányzati, sportegyesületi, énekkari vagy bármely más szervezetet érintő) önmagában még nem minősül közösségi szolgálatnak. Ha a tevékenység kiegészül aktív, egyéni, az iskolai közösségi szolgálat jogszabályban említett területein ellátandó többletfeladattal, az iskola által elfogadott arányban számolható el az előírt 50 óra részeként.

A közösségi szolgálat helyszínén a szolgálattal érintett személy segítése tanítási napokon alkalmanként legkevesebb egy, legfeljebb háromórás, tanítási napokon kívül alkalmanként legkevesebb egy, legfeljebb ötórás időkeretben végezhető. Egyéb előírások nem vonatkoznak kötelező érvényűen a tanulókra. Az iskola korlátozhatja, de nem növelheti a közösségi szolgálat végzésének időkeretét.

* 1. **A teljeskörű egészségfejlesztéssel összefüggő feladatok**

Az iskolai egészségfejlesztés az iskola egész életébe, mindennapjaiba beépülő tevékenység, amely egyaránt irányul a pedagógusok és tanulók egészséggel kapcsolatos ismereteinek bővítésére, korszerűsítésére, a fizikai és pszichoszociális környezet egészségtámogató jellegének erősítésére, az oktatói-nevelői tevékenységben a személyközpontú megközelítésre a tanulók személyiségfejlesztése érdekében.

Ezért kiemelt feladatnak tartjuk, hogy iskolánk az élet, a tanulás és a munka egészséges színtere legyen. Fontos, hogy iskolánk egészségnevelési programja komplex legyen, ugyanakkor a megvalósíthatóság érdekében a lehetőségeket vegye figyelembe. A korszerű egészségnevelés egészség- és cselekvésorientált tevékenység. Az elsődleges feladat a megelőzés, az egészség megőrzése.

Mivel a tanulók hosszú éveket töltenek az iskolában, ebben az időszakban érdemi hatást kell gyakorolni a személyiségfejlődésükre, mely nagyban meghatározza az életmódjukban később kialakuló szokásaikat, az életideálokat, preferenciák kialakítását. Ezért az iskolának a diákokra gyakorolt hatása többrétegű.

Az elsősegély-nyújtási alapismeretek elsajátításával kapcsolatos iskolai terv

Az elsősegély-nyújtási alapismeretek elsajátítása tanítási órákon belül (osztályfőnöki, biológia- , testnevelésórák), délutáni vagy tanításon kívüli csoportfoglalkozásokon, szakmai gyakorlatokon valósul meg.

Az iskolai elsősegélynyújtás oktatásának legfőbb céljai

* A tanulók korszerű ismeretekkel és az azok gyakorlásához szükséges készségekkel és jártasságokkal rendelkezzenek az elsősegélynyújtás területén.
* Tanulóink képesek legyenek egy esetleges veszélyhelyzetben, sérülés, baleset, rosszullét esetében olyan segítséget nyújtani társaiknak, tanáraiknak, az iskola minden dolgozójának, amely az egészségkárosodás megelőzését vagy mérséklését szolgálja.
* Cél olyan tanulók nevelése, akik iskolán kívül is állampolgári kötelességüknek eleget téve saját testi épségüket nem veszélyeztetve, segítséget tudnak nyújtani vészhelyzetben bajba jutott embertársaiknak.
* Tanulóinknak bemutatjuk és gyakoroltatjuk velük az elsősegély-nyújtási tevékenységi formákat, a segítségnyújtó viselkedésformákat az életkoruknak megfelelő szinten.
* Cél, hogy a tanulók megfelelő ismeretekkel rendelkezzenek olyan krónikus betegségekről, amelyek gyakoriak (pl. cukorbetegség, pánikbetegség) és előfordulnak az iskolai közösségekben, hogy egy rosszullét vagy roham esetében megfelelően tudjanak bánni a beteggel.
* Fontos, hogy az iskola bármely tanulója képes legyen szaksegítséget - pl. mentők, tűzoltók - hívni, és azt a szükséges módon tájékoztatni a fennálló helyzetről.

Az elsősegély-nyújtási alapismeretek iskolai területei

* szaksegítség hívása (mentők, tűzoltók …)
* balesetben további veszélyforrás elhárítása
* eszköz nélküli, alapszintű újraélesztés
* elsősegélynyújtás rosszullét, ájulás, görcsroham esetében
* segítségnyújtás és -kérés módosult tudatállapot esetében (alkoholos, kábítószeres, gyógyszeres befolyás) és ezen állapotok felismerése
* elsősegélynyújtás vegyszer okozta balesetek esetében
* elsősegélynyújtás égési sérülés esetében
* segítségnyújtás áramütés esetén
* alapismeretek elsajátítása a sebellátás és a kötözés terén
* alapismeretek elsajátítása a törés, ficam, rándulás, zúzódás elsősegélynyújtása terén

A megvalósítás szereplői

* az oktatói testület
* a védőnő, az iskolaorvos
* az iskola egyéb dolgozói
* a törvényes képviselők
* a tanulók.
  1. **A kiemelt figyelmet igénylő tanulókkal kapcsolatos pedagógiai tevékenység**

Az osztályfőnökök és oktatók figyelemmel követik a tanulók teljesítményét, szükség esetén jelzik észrevételeiket a vezetőségnek.

Az órai munka során differenciált tanulásszervezés valósul meg.

A tehetséges tanulóknak lehetőségük van versenyeken részt venni.

A kiemelt figyelmet igénylő tanulók személyiségének sokoldalú fejlesztése, különleges bánásmóddal történő foglalkoztatása, a hátrányos helyzet enyhítése, tehetséggondozás, társadalmi leszakadás megakadályozása.

**2.12.1. A kiemelt figyelmet igénylő tanulókkal kapcsolatos pedagógiai tevékenység helyi rendje**

Pedagógiai feladatok:

* + - A kiemelt figyelmet igénylő tanulókkal kapcsolatos alapvető információkkal minden érintett kollégának tisztában kell lennie.
    - Hátránykompenzáció. A rászoruló tanulók sikeres iskolai pályafutásának segítése, alkalmassá kell tenni arra, hogy felismerje szükségleteit és segítsen magán, ráébreszteni arra hogyan tudna jobban, hatékonyabban élni képességeivel, lehetőségeivel.
    - Pedagógiai kultúra fejlesztése: Speciális beavatkozás, fejlesztés, Új módszer (KIP) alkalmazása. Megértő, elfogadó nevelői attitűd, pedagógiai optimizmus kialakítása.
    - Digitális Közösségi Alkotóműhelyben történő foglalkoztatás
    - Szülőknél az előítéletek, félelmek eloszlatása, a pedagógus meggyőző érvelésével, mintaadó magatartásával.
    - Fejlesztő pedagógiai szolgáltatások lehetőségének biztosítása

### Az iskolai nevelő-oktató munkájának kiemelt feladata a személyiség komplex fejlesztése. Az egészséges személyiség képes a konstruktív életvezetésre, reális önértékeléssel rendelkezik, ismeri önnön értékeit, de korlátait is, képes tudásának kamatoztatására, de igyekszik nem mások rovására cselekedni. A nevelés pedagógiai alapfunkciója a személyiségfejlődés segítése, amely magában foglalja az értelem kiművelése mellett a gyermek önmagához és másokhoz való viszonyának fejlesztését is.

### A társadalmi tendenciák azt mutatják, hogy tanulóink egyre több negatív hatásnak, veszélynek vannak kitéve. Ezért iskolánk kiemelt feladatának tartja a szociálisan hátrányos körülmények között élő tanulók problémáinak kezelését, a tanulók veszélyeztetettségének megelőzését, illetve megszüntetését.

### **2.12.2. Halmozottan hátrányos helyzetű tanuló**

A rendszeres gyermekvédelmi kedvezményre jogosult gyermek hátrányos helyzetűnek a minősül, ha

a) a szülő vagy gyám alacsony iskolai végzettségű, vagy

b) a szülő vagy gyám alacsony foglalkoztatottságú, vagy

c) a gyermek elégtelen lakókörnyezetben, illetve lakáskörülmények között lakik.

A rendszeres gyermekvédelmi kedvezményre jogosult gyermek halmozottan hátrányos helyzetűnek minősül, ha rá az a)-c) pontokban felsorolt hátrányok közül kettő is fennáll. A hátrányos helyzet vagy halmozottan hátrányos helyzet fennállásának megállapítása - kérelemre - külön határozatban történik.

A különböző pszichés, szociális és egészségügyi problémák esetén szükségessé válhat a szakirányú segítség, gondozás megszervezése.

Alkalmazott eszközök és módszerek:

* hátrányos helyzet felismerése, felmérése, javítása,
* konzultáció a szülővel tanulási és nevelési problémákról (fogadóórák, egyéni beszélgetések),
* irányított beszélgetés tanulókkal,
* együttműködés a tanulóval foglalkozó oktató és oktatói munkát segítő szakemberekkel,
* egyéni és csoportos foglalkozások megszervezése, a heti kötelező foglalkozásokon túl, a hátrányos helyzetű tanulók felzárkóztatására (nyelvi órák, korrepetálások, felvételi előkészítők),
* kapcsolattartás (családgondozó, segítő szakemberek),
* szabadidős tevékenységek szervezése,
* bel- és külföldi tanulmányutak szervezése.

### 

Iskolánk a nevelési tanácsadókkal, a gyermekjóléti szolgálattal az alábbi területeken működik együtt:

* Az egyéni képességekhez igazodó tanórai tanulás megszervezése.
* Ingyenes tankönyv biztosítása a jogszabályi kereteknek megfelelően.
* Felzárkóztató órák, fejlesztő foglalkozások a szakértői vélemények alapján készült intézményvezetői határozatok alapján.
* Nevelők és tanulók személyes kapcsolatai.
* Törvényes képviselőkkel való együttműködés.
* Törvényes képviselők és családok nevelési gondjainak segítése.
* Törvényes képviselők tájékoztatása a családsegítő és gyermekjóléti szolgálatokról, szolgáltatásokról.
  + 1. **Beilleszkedési, tanulási, magatartási nehézséggel küzdő gyermek, tanuló**

A különleges bánásmódot igénylő gyermek, tanuló, aki a szakértői bizottság szakértői véleménye alapján az életkorához viszonyítottan jelentősen alulteljesített, társas kapcsolati problémákkal, tanulási, magatartásszabályozási hiányosságokkal küzd, közösségbe való beilleszkedése, továbbá személyiségfejlődése nehezített vagy sajátos tendenciákat mutat, de nem minősül sajátos nevelési igényűnek.

Probléma feltárása: amennyiben az oktató úgy ítéli meg, hogy a tanuló problémáinak hátterében valamilyen részképesség zavar húzódik meg, akkor a szülővel történt egyeztetés után pedagógiai szakszolgálathoz küldjük vizsgálatra.

A szakvélemény alapján - a szakvéleményben foglaltaknak megfelelően – kap nagyobb figyelmet, speciális differenciált feladatokat a gyermek.

Az értékelés és minősítés alóli mentesítést az igazgató - a szakvélemény alapján - a szülő írásbeli kérésére adja meg.

Alkalmazott eszközök és módszerek:

* kooperatív csoportmunka alkalmazása heterogén csoportban – az egymástól való tanulás biztosítása
* a verbális es vizuális információhordozók együttes alkalmazása a tanítás folyamán
* tevékenységközpontú pedagógiai módszerek, eljárások alkalmazása
* az önértékelés és csoportértékelés alkalmazása
* hatékony tanuló megismerési technikák alkalmazása
* korrepetálás, tantárgyi felzárkóztatás
* fejlesztő foglalkozás

**2.12.4. Sajátos nevelési igényű tanulók**

Iskolánkban érzékszervi fogyatékos (nagyothalló), mozgáskorlátozott (amennyiben a korlátozottság foka a szakmai ismeretek és számonkérésük elsajátításában való részvételt nem befolyásolja), illetve tanulási, beilleszkedési és magatartási nehézséggel küzdő tanulók integrált nevelése-oktatása folyik.

Sajátos nevelési igényű tanuló az a különleges bánásmódot igénylő gyermek, tanuló, aki a szakértői bizottság szakértői véleménye alapján mozgásszervi, érzékszervi, értelmi vagy beszédfogyatékos, több fogyatékosság együttes előfordulása esetén halmozottan fogyatékos, autizmus spektrum zavarral vagy egyéb pszichés fejlődési zavarral (súlyos tanulási, figyelem- vagy magatartászavarral) küzd.

A sajátos nevelési igényt (SNI) szakértői bizottság állapítja meg. Az értékelés és minősítés alóli mentesítést az igazgató - a szakvélemény alapján - a szülő írásbeli kérésére adja meg.

Az SNI gyermekek a tanítási órákon kapnak speciális, egyéni bánásmódot a szakértői véleményben leírtak alapján.

Alkalmazott eszközök és módszerek:

* kooperatív csoportmunka alkalmazása heterogén csoportban – az egymástól való tanulás biztosítása
* a verbális es vizuális információhordozók együttes alkalmazása a tanítás folyamán
* segédeszközök használata
* tevékenységközpontú pedagógiai módszerek, eljárások alkalmazása
* az önértékelés és csoportértékelés alkalmazása
* korrepetálás, tantárgyi felzárkóztatás
* fejlesztő foglalkozás

**2.12.5. Kiemelten tehetséges tanuló**

### Az a különleges bánásmódot igénylő gyermek, tanuló, aki átlag feletti általános vagy speciális képességek birtokában magas fokú kreativitással rendelkezik, és felkelthető benne a feladat iránti erős motiváció, elkötelezettség.

A tehetséges tanulóink számára az alábbi munkaformákat kínáljuk és szervezzük:

* egyéni képességekhez igazodó tanórai tanulás megszervezése
* tehetséggondozó foglalkozások
* sportolóknál az egyéni programjukban való részvétel elősegítése
* szakkörök
* tanulmányi vetélkedők, versenyek
* szabadidős foglalkozások (pl. színház, múzeumlátogatás)
* iskolai könyvtár, valamint az iskola eszközeinek egyéni v. csoportos használata
* továbbtanulás segítése
* irányított beszélgetés tanulókkal
* felsőfokú tanulmányok folytatására való felkészítés
* korrepetálás
* egyéni öntevékeny könyvtárhasználat
* ösztöndíjprogramok felkutatása és támogatása
* bel- és külföldi tanulmányutak szervezése

**2.13. A törvényes képviselő, a tanuló, az oktató és az intézmény partnerei, kapcsolattartásának formái**

Kapcsolattartás a szülőkkel:

A tanuló, a szülő és az oktató az iskolai tanítás-nevelés-tanulás folyamatának három egymásra utalt, azonos érdekű szereplője. A tanuló nevelésének két fő színterén, az iskolában és a családban összhangot, egységet kell teremteni a közös cél érdekében. Alapvető értéknek tartjuk a szülőkkel való harmonikus, jó kapcsolat kialakítását, ápolását.

A pedagógus – szülő kapcsolatnak a kölcsönös bizalmon, őszinteségen, megbecsülésen, megértésen kell alapulnia. Pedagógiai programunkat a szülőkkel egyetértésben tudjuk megvalósítani.

Ennek érdekében:

* Tájékoztatjuk a szülőket az iskola oktatási-nevelési céljairól, feladatairól, az alkalmazott módszerekről, iskolánk életéről, működéséről, ugyanakkor mindezekről kikérjük a szülők véleményét.
* Alkalmat biztosítunk a szülőknek, hogy az iskolai közélet tevékeny résztvevői, közreműködői és segítői lehessenek.
* Nagy gondot fordítunk arra, hogy a szülők időben informálódjanak gyermekük fejlődéséről, magaviseletéről, tanulmányi előmeneteléről, az ezekkel kapcsolatban észlelt problémákról, valamint minden a gyermeküket érintő döntésről.
* A szülőket a tanév végén tájékoztatjuk azokról a tankönyvekről, segédletekről, taneszközökről, amelyekre a következő tanévben szükség lesz.

### A kapcsolattartás fórumai

* Évente legalább kétszer minden osztályban szülői értekezletet tartunk.
* Minden oktató hetente fogadóórát tart, melyet a szülő előzetes bejelentkezéssel igénybe vehet. Az oktatók fogadóórái nyilvánosan elérhetőek az e-Kréta gondviselői felületén keresztül.

### A szülők tájékoztatása szóban és írásban:

* E-KRÉTA rendszeren
* Elektronikus napló segítségével: a szülő egyedi belépési azonosítóval rendelkezik az elektronikus napló rendszeréhez való hozzáféréshez, mellyel a saját gyermeke elektronikus ellenőrzőjében köteles nyomon követni az osztályzatait, értékeléseit, hiányzásait. Értesítéseket kap az iskolában folyó munkáról, gyermekét érintőkérdésekről, ezáltal a szülő naprakész információkkal rendelkezik gyermeke tanulmányairól.
* Telefonon
* Postai úton levélben
* E-mailben
* Az iskola honlapján, a [kreativtechnikum.hu](https://kreativtechnikum.hu) weboldalon
* Facebook oldalán: facebook.com/BKSZC.kreativ.technikum
* Instagram oldalán: https://www.instagram.com/kreativtechnikum

### A szülők közösségének szervezetei

Szülői munkaközösség

Az egy osztályba járó tanulók szülei alkotják a szülői munkaközösséget. A szülők maguk közül választhatják meg a szülői munkaközösség elnökét, akinek személyében az osztályfőnöknek véleményezési joga van. Az SzMK segítségével a szülői munkaközösség kérdéseit, véleményeit, javaslatait az osztályfőnökön keresztül juttathatják el az iskola vezetőségéhez. A szülői munkaközösség segíti a tanulók az osztályfőnök és az iskola munkáját.

A szakképzési törvény végrehajtásáról szóló 12/2020 rendelet 219. § értelmében A kiskorú tanuló törvényes képviselőjének joga van arra, hogy kezdeményezze képzési tanács létrehozását, és annak munkájában, továbbá a szülői képviselők megválasztásában mint választó és mint megválasztható személy részt vegyen.

Szakmai és partneri kapcsolatok bővítése:

Célunk a partnerkapcsolatok erősítése a partneriskolákkal és a diákjaink oktatóival való szorosabb együttműködés kialakítása nyílt napok, szakmai meetingek keretében.

Együttműködés a kamarákkal és a gazdasággal:

Az iskola fokozott figyelmet fordít azokkal a gazdasági szervezetekkel és kamarákkal való kapcsolattartásra, amelyek az oktatott szakmákhoz köthetők, illetve, amelyek segítséget nyújthatnak ahhoz, hogy gyorsan és hatékonyan tudjuk megvalósítani a gazdaság- és oktatáspolitika változásaiból adódó feladatokat. A duális képzés felé történő elmozdulás megköveteli a kapcsolattartást és együttműködést mind a vállalkozásokkal, mind a kamarákkal, amelyek nyilvántartják a gyakorlati képzést végző vállalkozásokat és ellenőrzik, hogy megfelelnek-e az előírt tárgyi, személyi és balesetvédelmi feltételeknek.

**2.14. A közösségfejlesztéssel, az iskola szereplőinek együttműködésével kapcsolatos feladatok**

Az iskolai nevelés-oktatás folyamatában a közösségfejlesztés céljaként az egyén és a társadalom közötti kapcsolat kialakításának és megteremtésének megvalósítását fogalmazzuk meg.

**2.14.1. Feladataink a közösségfejlesztéssel kapcsolatban**

* A tanulók megértően, nyitottan ismerjék meg a különböző kultúrák, vallások, szokások másságát.
* Kapcsolódjanak be a közvetlen környezetünk értékeinek megőrzésébe, gyarapításába.
* Képesek legyenek az új információs környezetben eligazodni, azt kritikusan használni.
* Kommunikációs kultúrájuk középpontjában az önálló ismeretszerzés, vélemények, érvek megfogalmazásának képességei álljanak.
* Közvetlenül is törekedjenek nemzetközi kapcsolatok ápolására.

### **2.14.2. A közös cselekvés színterei és tevékenységei**

* Tanítási órán, hagyományos keretben szervezett tevékenységek.
* Nem hagyományos keretben szervezett, ún. szabadidős foglalkozások: különböző projektek, diáknap.
* E tevékenységek megvalósításában folyamatosan részt veszünk, a fentieket támogató pályázati lehetőségekkel élünk.

### **2.14.3. Rendezvényeink**

* A tanévet egy adott témához kötődő projekthetekkel nyitjuk és zárjuk.
* Történelmi évfordulóink ünnepi műsorai osztályfőnöki órán, egyéb megemlékezéseink magyar- és történelemórákon történnek.
* Nemzeti ünnepekhez köthető megemlékezéseket tartunk.
* Szakmai és közismereti versenyeinket az éves munkarendnek megfelelően tartjuk.
* Pályaorientációs rendezvényeink: Nyitott Kapuk, pályaorientációs nap, kiállítások, szakmai napok.
* A karácsonyt osztályszinten és dolgozói körben is megünnepeljük.
* Minden évben diáknapot tartunk a diákönkormányzat szervezésében.
* Témahetek színesítik az iskolai élet mindennapjait.
* Tanév rendjéhez kötődő ünnepségeink – pl. szalagavató, ballagás, vizsgaremek bemutató – kiemelt szerepet kapnak iskolánk életében.
  1. **A tanulói részvételi jogok gyakorlásának rendje az intézményi döntési folyamatban**

Diákönkormányzat és feladatai

* a diákok érdekeinek képviselete
* a szervezett véleménynyilvánítás biztosítása
* a hagyományok őrzése és újak teremtése
* a szervezet támogatni kívánja a diákság kulturális programokon való részvételét, illetve ilyen programokat szervez, vagy szervezésben segítséget nyújt
* a területen belüli jogérvényesítés, illetve kötelességteljesítés
* egy tanítás nélküli nap programja (DÖK nap)
* hatáskörének gyakorlása

##### Alapelvek

A DÖK az iskola diákságának álláspontját képviseli. A sikeres működés alapja a közös vélemények, szándékok párbeszéden alapuló egyeztetése. A DÖK lehetőséget ad ahhoz, hogy a diákok megismerhessék a jogaikat, lehetőségeiket, magukat a megfelelő fórumon képviseljék. Senkit sem érhet hátrány azért, mert a DÖK munkájában részt vesz. Gyakorolja a diákok kollektív jogait. A tevékenységi köreit vezeti, a hagyományokat ápolja és újakat teremt, a működéshez szükséges feltételeket biztosítja. Tevékenységével támogatja az iskola vezetésének mindazon törekvéseit, amelyek a színes diákéletet szolgálják. A DÖK információs csatornáin keresztül folyamatosan tájékoztatja a diákokat a DÖK szervezetével kapcsolatos kérdésekről, pályázatokról, eseményekről. Véleményt nyilváníthat a diákokat érintő kérdésekben. Javaslatot tesz az iskolát érintő kérdésekben és érdemi választ ad a hozzá intézett kérdésekre. A diákönkormányzat munkáját az e feladatra kijelölt oktató segíti, akit a diákönkormányzat javaslatára az igazgató bíz meg ötéves időtartamra.

##### Általános gyűlés

A DÖK általános gyűlésébe a diáktanács tagjain kívül minden osztály legalább 1 diákot küld (Osztály Diák Bizottság, ODB), akit minden tanév első hetében az adott osztály nyílt vagy titkos szavazással választ meg. Az ODB feladata, hogy megjelenjen az általános gyűlésen, ott képviselje osztályát és gondoskodjon az elhangzott információk osztálya felé történő továbbításáról. Az ODB mandátuma egy tanévre szól. Az általános gyűlés határozatképes, ha a szavazati joggal rendelkezők az előre bejelentett és kiírt gyűlésen részt vesznek létszámtól függetlenül. A DÖK döntéseit nyílt szavazással, kézfelemeléssel hozza.

##### A joggyakorlás szabályai

2019. évi LXXX. törvény a szakképzésről és a 12/2020. (II. 7.) Korm. rendelet a szakképzésről szóló törvény végrehajtásáról által biztosított jogokkal a DÖK-nek egyetértési joga van, javaslatot tehet, illetve véleményét ki kell kérni:

a) a tanulók közösségét érintő kérdések meghozatalánál,

b) a tanuló helyzetét elemző, értékelő beszámolók elkészítéséhez, elfogadásához,

c) a pályázati kiírások, versenyek meghirdetéséhez, megszervezéséhez,

d) a szakképző intézményi sportkör működési rendjének megállapításához,

e) az egyéb foglalkozás formáinak meghatározásához,

f) a könyvtár, a sportlétesítmények működési rendjének kialakításához,

g) a *házirend* elfogadásához és

h) a szakképző intézmény szervezeti és működési szabályzatában meghatározott egyéb ügyben.

Azokban az ügyekben, amelyekben a diákönkormányzat véleményének kikérése kötelező, a diákönkormányzat képviselőjét a tárgyalásra meg kell hívni, és az előterjesztést, valamint a meghívót - ha jogszabály másképp nem rendelkezik - a tárgyalás határnapját legalább tizenöt nappal megelőzően meg kell küldeni a diákönkormányzat részére.

A diákönkormányzat feladatainak ellátásához térítésmentesen használhatja a szakképző intézmény helyiségeit, berendezéseit, ha ezzel nem akadályozza a szakképző intézmény működését.

A diákönkormányzatok jogosultak szövetséget létesíteni, továbbá ilyenhez csatlakozni. A szövetség a szakképző intézményben a diákönkormányzat jogait nem gyakorolhatja.

**2.16. A tanulmányokat megelőző, valamint a tanulmányok alatti vizsgák és az alkalmassági vizsga szabályai, szakmai szintmérés és év közbeni állapotmérés**

**2.16.1. A felvétel és az átvétel helyi szabályai**

**1. Felvétel**

* Az iskola a felvételi követelményeket a beiskolázási tájékoztatóban, a tanév rendjében meghatározott időben és módon nyilvánosságra hozza. Felvételnél figyelembe vesszük az általános iskola felső tagozatán kapott osztályzatokat, illetve a központiírásbeli felvételin elért eredményeket. A technikumi képzésre jelentkező tanulóknál rajzkészség-szint felmérést és szóbeli elbeszélgetést is tartunk.
* Minden évben aktualizáljuk a beiskolázási tájékoztatónkat, amelyet a [www.kreativtechnikum.hu](http://www.kreativtechnikum.hu) oldalon, a felvétei információk 8. osztályosoknak fülön érhetnek el.
* https://kreativtechnikum.hu/altalanos-iskola-utani-kepzesek/
* **Az Szkr. 153. §** (1) alapján a szakképző intézménybe csak olyan tanulót lehet felvenni vagy átvenni, aki az általa választott szakmára vonatkozóan a képzési és kimeneti követelményekben előírt egészségügyi alkalmassági, továbbá a pályaalkalmassági követelményeknek megfelel, és ez alapján előreláthatóan nincs akadálya a szakmai vizsgára bocsátásnak.

1. **Átvétel másik iskolából, jelentkezési időszakon túli felvétel**

* A tanév rendjében meghatározott felvételi időn túl jelentkezett tanulók felvételéről az iskola igazgatója dönt, a tanuló, a szülő/gondviselő meghallgatása után.
* Az iskolába felvett tanulók osztályba, vagy csoportba való beosztásáról az igazgató dönt. Egy osztályon belül a csoportbontásoknál törekszünk a létszámarányos elosztásra.
* Az ágazati alapvizsgát tett tanuló átvétele az ágazati alapoktatás tekintetében nem köthető különbözeti vizsgához, ha az átvételre az adott ágazathoz kapcsolódóan tett ágazati alapvizsga letételét követő egy éven belül kerül sor.
* Amennyiben a tanuló jelenleg már középfokú iskolába jár, úgy egy másik középfokú iskolában való továbbtanulása kizárólag átvétellel történhet. Ennek módját és feltételrendszerét a „fogadó” középfokú intézmény igazgatója határozza meg. A fogadó iskola pozitív döntése esetén, az **eljárással kapcsolatos adminisztrációt** (a felvételi lapok kitöltését, és beküldését) **a jelentkezőnek, illetve a szülőnek önállóan kell kezdeményeznie**. Valamennyi átvételi kérvényről az iskola igazgatója dönt, egyenkénti elbírálásban.
* A tanuló átvételére akkor van lehetőség, ha az általa tanult tantárgyak megegyeznek az iskolánkban tanult tantárgyakkal, illetve a különbség, valamint a tananyagban való esetleges elmaradás mértéke nem haladja meg azt a szintet, amely a tanuló számára pótolhatóvá teszi a lemaradást. Az átvételkor különbözeti vizsga szükséges, ha a tanult tananyagban vagy annak ütemezésében jelentős eltérés állapítható meg. Az igazgató lehetőséget biztosíthat arra, hogy a különbözeti vizsgát az átvétel tanévének végéig tegye le az átvett tanuló. Lehetőség van arra is, hogy – a tanuló, kiskorú tanuló esetén a szülő és a tanuló együttes kérésére –évfolyamismétléssel, eggyel alacsonyabb évfolyamú osztályba kerüljön a diák.

**3. Átlépés más oktatási intézménybe**

* Tanulói jogviszonyt a tanköteles tanuló esetében akkor szüntetjük meg, ha a befogadó iskola vezetője írásban nyilatkozik a tanuló átvételéről (befogadó nyilatkozat).
* Nem tanköteles, kiskorú tanulónál a szülő írásos beleegyezése szükséges az iskolánkból való kimaradáshoz.
* Kilépés előtt a tanuló leadja az iskolai tulajdont képező könyveket, eszközöket, felszereléseket, belépőkártyáját valamint diákigazolványát. A leadás igazolásához a megfelelő aláírásokat a felelős dolgozóktól beszerzi.

**4. Átvétel iskolán belül másik osztályba**

Indokolt esetben a tanuló tanulmányi előmenetelének érdekében, vagy az egészségi állapotában bekövetkezett változás miatt, kérvényt ír az igazgatónak a szülő/gondviselő jóváhagyásával. A kérvényt az osztályfőnöknek nyújtja be, aki a szaktanárok javaslatának figyelembevételével véleményezi és továbbítja az igazgatónak. Az igazgató ezek alapján dönt, amelyről, írásban értesíti a tanulót, vagy törvényes képviselőjét.

1. **Átvétel osztályon belül másik csoportba**

A csoportbeosztások a tanév elején készülnek az adott létszám alapján, a tanév során módosításra nincs lehetőség.

**2.16.2. Felmentés, előzetes tanulmányok beszámítása**

A Szkt 44.§ Szkr 124 § (2) 12. pontja alapján az igazgató dönt az előzetes tanulmányok, tudás beszámíthatóságáról. Az iskola vezetőjének benyújtott kérelemhez az előzetes tanulmányok, illetve tudás igazolását szolgáló dokumentumok (oklevelek, bizonyítványok /nyelvvizsga, OKJ végzettség, SzJ végzettség, BSC-, Mester felsőfokú végzettség, mestervizsga oklevél/, munkaviszony igazolások, tanúsítvány, sikeres ágazati alapvizsga az ágazatban…) másolatban történő csatolása, és eredeti dokumentum bemutatása szükséges.

A kérelem benyújtható:

* óra/ foglalkozás látogatása alóli felmentés
* értékelés és minősítés alóli felmentés (tanulmányok alatti vizsgák is)
* képzés rövidebb idő alatti elvégzése iránt.

Az előzetes tudás felmérésére az iskola előírhatja tudásmérő feladatlap és/ vagy gyakorlati feladat elvégzését, annak értékelését követően dönt az igazgató.

A kérelem benyújtásának határideje: Legkésőbb a tanulmányok megkezdését követő 15 nap.

A kérelem elbírálásáig az órák/ foglalkozások látogatása kötelező.

A Szkt 64.§ és az Szkr 195.§ alapján egyéni tanulási rend kérelmezhető. Az iskola vezetőjéhez benyújtott kérelmet indokolni kell.

A kérelem benyújtásának határideje: A tanulmányok megkezdését követő 15 nap.

A kérelem elbírálásáig az órák/ foglalkozások látogatása kötelező.

Az egyéni tanrendet az iskola határozza meg.

Szakmai vizsga alól csak a jogszabályban meghatározott estekben adható felmentés (pl.: SZKTV, World Skills, Euro Skills helyezés) az Szkr 264§ alapján. A felmentési kérelemhez csatolni kell a versenyen elért eredmény igazolását. A kérelem benyújtására a vizsgára történő jelentkezéssel egyidejűleg van lehetőség.

**2.16.3 Az iskola magasabb évfolyamába lépés feltételei**

Az iskola magasabb évfolyamába lépéshez szükséges feltételek meghatározása a Szakképzési törvény és a Nemzeti alaptanterv alapján, a helyi szabályozások szerint történik. A tanuló magasabb évfolyamba léphet, ha az adott évfolyam követelményeit sikeresen teljesítette.

* 12/2020. (II. 7.) Korm. rendelet 226. §(2) Ha a tanuló, illetve a képzésben részt vevő személy szorgalmi időszakon kívüli egybefüggő gyakorlatról való igazolt és igazolatlan mulasztása meghaladja a szorgalmi időszakon kívüli egybefüggő gyakorlat foglalkozásainak húsz százalékát, a tanuló, illetve a képzésben részt vevő személy az évfolyam követelményeit nem teljesítette és magasabb évfolyamba nem léphet.
* Az a tanuló, aki a tanév végén legfeljebb 3 tantárgyból elégtelen osztályzatot kapott javítóvizsgát tehet, annak eredményessége esetén magasabb évfolyamba léphet.
* Szakmai alapképzésben sikertelen ágazati vizsga esetén a tanuló magasabb évfolyamba nem léphet.
* **228/A. §** A szakképző intézményben szervezett szakirányú oktatásban a tanuló, illetve a képzésben részt vevő személy a tanítási évben teljesítendő képzésen és a tanítási éven kívüli egybefüggő gyakorlaton kívül – az egybefüggő gyakorlat mulasztásának pótlása kivételével – a szakirányú oktatásban való részvételre nem kötelezhető.

**2.16.4 Az év végi és a minősítő érdemjegyek kialakításának általános szabályai**

A tanév közi érdemjegyek számát, gyakoriságát a Házirend szabályozza, súlyozása a tantestület döntése alapján a Kréta rendszerben rögzített.

Az egyes tanulók év végi osztályzatát a nevelőtestület az osztályozó értekezleten megvizsgálja, és az oktató, illetve az osztályfőnök által megállapított osztályzatok alapján, kérdéses esetekben dönt a tanuló magasabb évfolyamba lépéséről, adott esetben az osztályozó vizsga lehetőségéről.

**1. Az iskolai beszámoltatás rendje**

* A számonkérés gyakoriságát a tanár határozza meg. Az érdemjegyek száma félévenként az adott tantárgy óraszámától függően:
  + heti egy órás tantárgyaknál legalább kettő,
  + a heti két órás tantárgyaknál legalább három,
  + az ennél hetente több órában tanított tantárgyaknál havonta egy (legalább három) legyen.
* A tanulók egy tanítási napon kettőnél több témazáró dolgozatot nem írhatnak.
* A tanulóknak lehetőleg tíz, de (pl. témazáró dolgozatok, terjedelmesebb otthoni munkák esetén) tizenöt munkanapon belül meg kell ismerni a megírt dolgozat eredményét.

**2. Az osztályozó vizsga**

* A félévi érdemjegy és a tanév végi osztályzat megállapításához a tanulónak osztályozó vizsgát kell tennie, ha:
  + felmentették a tanórai foglalkozásokon való részvétel alól (magántanuló), félév/tanév végi zárás előtt egy héttel
  + a meghatározott időnél többet mulasztott és a nevelőtestület döntése alapján osztályozó vizsgát tehet (félév/tanév vége), a félév/tanév végi zárás előtt egy héttel
  + a tanuló hiányzása valamely tantárgyból meghaladja a tanítási órák 30%-át és emiatt teljesítménye érdemjegyekkel nem minősíthető, a tanítási év végén nem osztályozható. A nevelőtestület engedélyezheti, hogy az adott tantárgyból osztályozó vizsgát tegyen, a félévi és tanév végi zárás előtt egy héttel
  + a tanuló félévi érdemjegyének illetőleg év végi osztályzatának megállapítása érdekében független vizsgabizottság előtt tesz vizsgát
  + engedélyt kapott arra, hogy egy vagy több tantárgy tanulmányi követelményének egy tanévben vagy az előírtnál rövidebb idő alatt tegyen eleget
  + ha előrehozott érettségi vizsgát kíván tenni olyan tantárgyból, amelynek a tanítása az iskola helyi tanterve szerint csak magasabb évfolyamon fejeződik be

Az osztályozó vizsga témaköreit, követelményeit a tanulók a vizsga időpontja előtt kötelesek kérni a szaktanártól.

Egy osztályozó vizsga egy adott tantárgy és egy adott évfolyam követelményeinek teljesítésére vonatkozik (kivétel a 2. bekezdés). A tanítási év lezárását szolgáló osztályozó vizsgát az adott tanítási évben kell megszervezni.

Osztályozó vizsgának számít a szakképző iskolában – a szakképzésre vonatkozó rendelkezések szerint – szervezett beszámoltató vizsga is.

Az osztályozó vizsga helyéről és időpontjáról a vizsgát legalább tíz nappal megelőzően értesíteni kell a vizsgát szervező intézmény feladatellátás helye szerinti illetékes kormányhivatalt. A kormányhivatal megbízottja megfigyelőként részt vehet a vizsgán.

**3. Javítóvizsga**

Javítóvizsgát tehet a vizsgázó, ha:

* a tanév végén – legfeljebb három tantárgyból – elégtelen osztályzatot kapott
* az osztályozó vizsgáról, illetve a különbözeti vizsgáról számára felróható okból elkésik, távol marad vagy a vizsgáról engedély nélkül eltávozik.

Javítóvizsga letételére az augusztus tizenötödikétől augusztus hónap utolsó napjáig terjedő időszakban, az igazgató által meghatározott időpontban van lehetőség.

A javítóvizsga időpontjáról az iskola értesítést küld. Az időpont az iskola honlapján is megtekinthető. Ha a tanuló kíván élni a javítóvizsga lehetőségével, meghatározott időpontig vissza kell jeleznie, írásban.

A javítóvizsgák rendje:

* Az adott tantárgy vizsgáját a szakmai vizsga és az érettségi eljárási rendjének megfelelően kell szervezni (szóbeli, írásbeli vagy mindkettő, vizsgabizottság, vizsgaadminisztráció stb.)
* Egy vizsganapon legfeljebb három tantárgyi vizsga szervezhető.
* A javítóvizsga témaköreit a szaktanárok határozzák meg a szakmai program alapján és erről a tanulókat a tanév végéig írásban tájékoztatják.
* A tanulói jogviszonyt az iskola a tanítási év utolsó napján egyoldalú nyilatkozattal megszüntetheti annak a nem tanköteles tanulónak, aki ugyanannak az évfolyamnak a tanulmányi követelményeit második alkalommal nem teljesítette.

**4. Különbözeti vizsga**

Iskolaváltoztatás vagy külföldi tanulmányok magyarországi folytatása feltételeként írhatja elő az Intézmény a különbözeti vizsga letételét. Abból a tantárgyból vagy tantárgyrészből kell különbözeti vizsgát tennie a tanulónak, amelyet az Intézmény a megkezdeni tervezett évfolyamtól alacsonyabb évfolyamon tanított, amely tantárgy, tananyag ismerete feltétele a sikeres továbbhaladásnak, a magasabb évfolyamra lépésnek.

A különbözeti vizsga tantárgyainak, tartalmának, időpontjának meghatározása során mindig egyedileg kell az Intézmény vezetőjének határozatot hoznia a jelentkező tanuló ügyében.

Abban az esetben, ha a tanuló önhibáján kívül nem tudja teljesíteni az osztályozó/javító/különbözeti vizsga követelményeit, a teljes vizsga anyagából, vagy a nem teljesített vizsgarészből - kérelmére - pótló vizsgát tehet. Időpontját egyéni elbírálás alapján az igazgató jelöli ki.

Különbözeti vizsgák időpontja:

* az első félév zárása előtt: január 1-2. hete
* augusztus utolsó hete

A vizsgák időpontjait az iskola éves munkaterve tartalmazza, ettől eltérő időpontot – írásos kérelemre – az igazgató engedélyezhet.

**5. Független vizsgabizottság előtt zajló vizsga**

A független vizsgabizottság előtt letehető tanulmányok alatti vizsgát a szakképzési államigazgatási szerv szervezi. A tanuló, kiskorú tanuló esetén a kiskorú tanuló törvényes képviselője – a félév vagy a tanítási év utolsó napját megelőző harmincadik napig, a 164. §-ban meghatározott esetben az engedély megadását követő öt napon belül jelentheti be, ha osztályzatának megállapítása céljából független vizsgabizottság előtt kíván számot adni tudásáról.

A bejelentésben meg kell jelölni, hogy milyen tantárgyból kíván vizsgát tenni. Az igazgató a bejelentést nyolc napon belül továbbítja azt a szakképzési államigazgatási szerv felé. A vizsgát az első félév, illetve a tanítási év utolsó hetében kell megszervezni.

A tanuló, kiskorú tanuló esetén a kiskorú tanuló törvényes képviselője – a bizonyítvány átvételét követő tizenöt napon belül kérheti, hogy ha bármely tantárgyból javítóvizsgára utasították, akkor azt független vizsgabizottság előtt tehesse le. A szakképző intézmény a kérelmet nyolc napon belül továbbítja a szakképzési államigazgatási szervnek.

A vizsgabizottságnak nem lehet tagja az az oktató, akinek a vizsgázó hozzátartozója, továbbá aki abban a szakképző intézményben tanít, amellyel a vizsgázó tanulói jogviszonyban áll.

**A szóbeli vizsgák rendje**

Az intézmény a szóbeli vizsgákat a hatályos, 2019. évi LXXX törvény 12/2020 (II.7) kormányrendelet 187-188§ alapján, a törvényi rendelkezéseknek megfelelően szervezi.

**2.17 A tantárgyi tanévi részleges vagy teljes felmentések eljárási szabályai**

A szakmai oktatás során a tantárgyi részleges vagy teljes felmentések a mindenkor hatályos képzési és kimeneti követelmények alapján vannak szabályozva, melyek megtekinthetőek a [www.ikk.hu](http://www.ikk.hu) honlapján.

A vizsgafelmentésekről az intézmény vezetője dönt az Szkr 12§ és 124.§, illetve a mindenkor hatályos képzési és kimeneti követelmények alapján.

A szakmai vizsga vizsgatevékenységei alól – a jogszabályban vagy a képzési és kimeneti követelményekben meghatározott kivétellel – felmentés nem adható. (264§)

A tanulási nehézséggel küzdő tanuló jogszabályban meghatározott szakértői vélemény alapján - a szakmai és gyakorlati tantárgyak kivételével – egyes tantárgyakból, tantárgyrészekből felmentést kaphat az értékelés és minősítés alól. Az erre vonatkozó szülői kérelmet a szakértői véleményt mellékelve az iskola igazgatójához kell benyújtani. Az érettségi vizsgán az érintett tantárgyak helyett a tanuló – a vizsgaszabályzatban meghatározottak szerint – másik tantárgyat választhat. Szükség és vonatkozó szakértői vélemény esetén az írásbeli vizsgát szóbelivel illetve a szóbelit írásbelivel lehet helyettesíteni.

* Részleges tantárgyi felmentés esetén a tanulónak tudásáról számot kell adni.
* A tanuló teljesítményét érdemjeggyel kell minősíteni mindaddig, amíg a tantárgy értékelése alóli felmentést az igazgató aláírásával kézhez nem kapta és a felmentés – az iktatószám megjelölésével – az e-Krétába be nem került.
* Testnevelés tantárgy tanórai munkája alóli felmentéshez az iskolaorvos által nyilvántartásba vett szakorvosi nyilatkozat szükséges. A tanuló kérvényt nyújt be az igazgatóhoz, amelyet az iskolaorvos tölt ki az orvosi szakvélemény alapján. A testnevelés órán mindaddig előírt felszerelésben kell megjelenni és érdemjegyet kap a tanuló, amíg a felmentését az igazgató aláírásával kézhez nem kapta és a felmentés – az iktatószám megjelölésével – az e-Krétába be nem került.
* A gyógytestnevelésre kötelezett tanulóknak a foglalkozásokon való részvételt igazolni kell.
* A tantárgyi felmentés a tanulót nem mentesíti az adott tantárgy óráinak látogatása alól.
* Sikeres előrehozott érettségi vizsga (érettségi vizsgaszabályzat) esetén a szülő írásban kérheti az adott tantárgyból a tanuló felmentését a tanítási órákról.

**2.18 Alkalmassági vizsga szabályai**

Az iskolaorvos elvégzi a hatályos törvények és jogszabályok alapján az iskola tanulóinak rendszeres egészségügyi felügyeletét és ellátását.

Az iskolánkban a szakképesítések megszerzését, illetve a képzésben való részvételt egészségügyi alkalmassághoz köti a szakmai és vizsgakövetelményeket tartalmazó jogszabály.

Az első szakképzési évfolyamra való felvételnél, átvételnél, illetőleg a tovább haladásnál a tanulóknak egészségügyi és pályaalkalmassági vizsgálaton kell megjelenni, amely vizsgálat az adott szakma esetében alkalmasságot korlátozó vagy kizáró okokat hivatott feltárni.

3. Egészségfejlesztési program

* 1. **Az iskolai egészségfejlesztés célja**

Az iskolai egészségnevelésnek ahhoz kell hozzájárulnia, hogy a tanulók kellő ösztönzést és tudást szerezhessenek egy személyes és környezeti értelemben egyaránt ésszerű, a lehetőségeket felismerő és felhasználni tudó, egészséges életvitelhez. Ehhez arra van szükség, hogy az egészséggel összefüggő kérdések fontosságát értsék, az ezzel kapcsolatos beállítódások szilárdak legyenek, s konkrét tevékenységekben alapozódjanak meg.

Az egészséges életmód, életszemlélet, magatartás szempontjából lényeges területeknek az iskola pedagógiai rendszerébe, összes tevékenységébe be kell épülnie. Ezek közé tartoznak az alábbiak:

* az értékek ismerete
* önmagunk és egészségi állapotunk ismerete
* az egészséges testtartás, a mozgás fontossága
* az étkezés, a táplálkozás egészséget befolyásoló szerepe
* a betegségek kialakulása és a gyógyulási folyamat
* a barátság, a párkapcsolatok, a szexualitás szerepe az egészségmegőrzésben
* a személyes krízishelyzetek felismerése és kezelési stratégiák ismerete
* a rizikóvállalás és határai
* a szenvedélybetegségek elkerülése
* a tanulási környezet alakítása
* a természethez való viszony, az egészséges környezet jelentősége.
  1. **Az iskola egészségfejlesztési tevékenységének kiemelt feladatai**

A tanulók egészségük megóvása valamint a betegségek megelőzése céljából, minden évben orvosi egészségügyi vizsgálaton és fogászati vizsgálaton vesznek részt. Az iskolaorvos a védőnő segítségével nyomon követi a testi és lelki fejlődés folyamatát, szükség esetén javaslatokat tesz kiegészítő vizsgálatokra, testnevelés alóli felmentésre, illetőleg gyógytestnevelés foglalkozásra.

Célunk, hogy a tanulók korszerű ismeretekkel és az azok gyakorlásához szükséges készségekkel és jártasságokkal rendelkezzenek egészségük megőrzése és védelme érdekében. Tanulóinknak bemutatjuk az egészséges életmód gyakorlását szolgáló tevékenységi formákat, az egészségbarát viselkedésformákat a tanulók életkorának megfelelő szinten.

**3.3 Az iskola drogstratégiája**

Az iskolai drogprevenciónak fontos szerepe van a káros szenvedélyek megelőzésében és kezelésében. Fő alapelvünk az egészségmegőrzés és egészségvédelem. Intézményünkben osztályfőnöki órákat tartunk a káros szenvedélyek hatásairól, külső partnereket kérünk fel előadásokra a megelőzés és probléma megoldás érdekében. Munkánkat az iskolaorvos és védőnő is segíti, szükség esetén igénybe vesszük az iskolai pszichológus segítségét is.

A prevenciós program nem csak iskolánk, hanem a család, a baráti környezet és a társadalom feladata is. Oktatói testületünk fontosnak tartja, hogy kialakuljon a megfelelő egyensúly az összes színtér között, ezért olyan feladatokat is ellátunk, melyek támogatják a többi színteret és azok pozitív nevelő hatásait erősítik.

Céljaink:

* Elsődleges megelőzés
* Felvilágosítás
* Tudatos viselkedés kialakítása
* Szemléletalakítás önismeretre alapozva
* Egészségmegőrző életmód és életszemlélet formálása
* A legális és az illegális drogok ismertetése
* A droghasználat jogi következményeinek megismertetése, nem csak a diákokkal, de az oktatókkal és a törvényes képviselőkkel is.

**3.4 Kapcsolat az iskola-egészségügyi hálózattal**

Iskolánkban az egészségnevelési feladatokkal kiemelten a következők foglalkoznak:

* az iskolaorvos,
* a pszichológus,
* az osztályfőnökök,
* a testnevelők,
* a diákönkormányzatot segítő pedagógus,
* a védőnő.
  1. **Iskolaorvosi vizsgálatok - a tanulók testi fejlődésének egészségi állapotának felmérése és nyomon követése**

Az iskola-egészségügyi ellátás különösen a következő területeken tud ismereteket nyújtani:

* Az életmód és betegségek összefüggései
* Az iskola tanulóinak egészségi állapota alapján az „iskolai diagnózis” elkészítése, megoldási javaslatok.
* A serdülőkori változások ismerete, segítségnyújtás a serdülőkori érzelmi, magatartásbeli, életmódbeli és szexuális problémák, valamint krízisek megoldásában.
* Környezet-egészségügyi, közegészségügyi és táplálkozás-egészségügyi kérdések.

A középiskolai tanulók orvosi szűrővizsgálatait törvény (*26/1997. (IX. 3.) NM rendelet az iskola-egészségügyi ellátásról*) írja elő, amelyre az iskola biztosítja a feltételeket.

**3.6 Komplex intézményi mozgásprogram**

Az egészségfejlesztés iskolai területei és programjai:

* Tanórák: az osztályfőnöki, a testnevelés, a biológia és természetismeret órák számos témájához kapcsolódik az egészségnevelés. Fontos a tanulók aktivitását növelő, új pedagógiai módszerek megismerése és alkalmazása.
* Osztályfőnöki órák keretén belül is számos egészségnevelési téma kerül feldolgozásra: pl. a káros szenvedélyek, a szexualitás, az AIDS stb. Ezek az órák is alkalmasak más szervezetek, intézmények programjaihoz való kapcsolódásra.
* Egészségügyi előadások, egészségfejlesztés szemléletének terjesztése.
* Témanap/témahét: aktuális téma önálló feldolgozása, tablókészítés, gyűjtőmunkák faliújságon történő megjelenítése: Egészségtudatos és iskolai mozgástevékenységek témanapja
* Testnevelés órák, iskolai sportkör. A mindennapos testnevelésnek és mozgásnak prioritása van az iskola órakeretében. A fizikai aktivitás az egyik legfontosabb eleme az egészséges életmódra nevelésnek. Az élethosszig tanulás mellett ma már az élethosszig sportolást, fizikai aktivitást is elengedhetetlennek tartják. A fizikai aktivitás segít a felesleges energiák levezetésében. Megelőzheti rossz szokások kialakulását, egészségkárosító anyagok használatát. A tanulók legyenek tisztában azzal, hogy a testnevelés és a sport nélkülözhetetlen az élményszerű tapasztalatszerzésben, az emberi kapcsolatokban, az együttműködés és a tolerancia fejlesztésében.
* Az iskola munkájában részt vevő iskolapszichológus együttműködik az oktatókkal, szülőkkel. Segíti a lelki eredetű problémák feldolgozását.

Az iskola egészségügyi feladatait az iskolaorvos és a védőnő látja el. A védőnő hagyományos feladata közé tartozik az egészségnevelésben való részvétel. Különösen a következő területeken tud az egészségnevelésben segíteni:

* + - Az életmód és betegségek összefüggései, a tanulók egészségi állapotának rendszeres követése, ennek alapján az „iskolai diagnózis” kiegészítése,
    - megoldási javaslatok,
    - a serdülőkori változások ismerete,
    - segítségnyújtás a serdülőkori érzelmi, magatartás- és életmódbeli, illetve szexuális problémák, valamint krízisek megoldásában,
    - környezet-egészségügyi, közegészségügyi és táplálkozás-egészségügyi kérdésekben, az iskolát övező egészségügyi infrastruktúra olyan lehetőségeinek ismerete, amelyek bevonhatók, segítségül hívhatók az iskolai egészségfejlesztésben.
    - különböző jellegű témák előadása, bemutatása, illetve külső szakemberek igénybevétele.
    - Ismertető, felvilágosító szóróanyagok osztása.

A mindennapos testnevelés, testmozgás megvalósításának módja

Intézményünk a vonatkozó törvényi előírásoknak megfelelően azokon a tanítási napokon, amelyeken közismereti oktatás is folyik, legalább napi egy testnevelésórát szervez és gondoskodik a tanulók fizikai állapotának és edzettségének méréséről és mérési adatainak azonosításra alkalmatlan módon a Nemzeti Egységes Tanulói Fittségi Teszt rendszerbe történő továbbításáról.

**Az Szkr. 121. § alapján** a tanulók fizikai állapotára és edzettségére vonatkozó méréseket a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet [a továbbiakban: 20/2012. (VIII. 31.) EMMI rendelet] 81. §-a és 4. melléklete szerint végezzük.

4. Oktatási program

**4.1 Az iskola oktatási programja, a Nemzeti alaptantervben meghatározott pedagógiai feladatok helyi megvalósításának részletes szabályai**

**4.1.1 A NAT, a kerettantervek és a helyi szintű szabályozás**

A kerettantervek alapján a helyi tantervek határozzák meg a tanulás-tanítás folyamatában elsajátítandó fejlesztési követelményeket, továbbá az elvárt tudás mélységét, szervezettségét, és alapul szolgálnak a kimeneti követelmények meghatározásához.

A kerettantervre épülő helyi tantervek az alábbi elvárásoknak felelnek meg:

- a bennük kifejeződő értékrendszer tükrözi a Nat-ban meghatározott közös értékeket;

- azonosíthatók bennük a Nat-ban megjelölt fejlesztési területek, nevelési célok, kulcskompetenciák és műveltségi tartalmak, alkalmasak ezek fejlesztésére, követésére és értékelésére;

- biztosítják a felkészítést az adott iskolatípust lezáró vizsgák követelményeire;

- segítik a differenciált tanulást, a kiemelt figyelmet igénylő tanulókkal való foglalkozást, a sajátos nevelési igényű tanulói csoportok fejlesztését;

- használatuk során érvényesülnek a tanulói, gyermeki jogok és a tanulási esélyegyenlőség;

- nyitottak a továbbfejlesztésre, a célokhoz alkalmazkodó felhasználásra.

A technikumi oktatás

A technikusképzés 5 éves. Az első két év ágazati ismereteket adó képzése után a második ciklusban a duális képzés folyik. A képzés időszakában a képzőhely a tanulóval tanulószerződés helyett szakképzési munkaszerződést köt, amely a képzés alatt jövedelemhez juttatja a tanulót. A technikumban elért tanulási eredmények megteremtik a lehetőségét, hogy a jó tanulmányi eredménnyel végzettek a szakmai vizsgájuk eredményének beszámításával tovább tanulhassanak felsőoktatásban azonos ágazaton belül.

Először ágazatot választ a tanuló, 2 évig ismerkedik az ágazati alapokkal, illetve közismereti tárgyakat tanul, az első két évfolyamon ágazati alapoktatás folyik,

* 10. évfolyamot követően, a sikeres ágazati alapvizsga után történik a szakma-, vagy szakmairányválasztás
* matematikából, magyarból, történelemből, valamint egy idegen nyelvből ugyanaz a tananyagtartalom és az óraszám, mint gimnáziumban. Ezekből a tárgyakból érettségi vizsgával zárul az oktatás, matematikából, magyar nyelv és irodalomból, valamint történelemből előrehozott érettségi lehetőséggel
* a szakmai vizsga lesz az ötödik érettségi tárgy
* idegen nyelvből 13. évfolyamon tesz érettségi vizsgát a tanuló
* a technikusi vizsga emelt szintű érettségi tantárgynak számít.

Közismereti tárgyak helyi tanterve

Az Nkt. 26§ (2) alapján: az iskola pedagógiai programjának részeként, ha e törvény másként nem rendelkezik, a köznevelésért felelős miniszter által kiadott kerettanterveket kiegészítve helyi tantervet készít. A helyi tanterv megnevezi a köznevelésért felelős miniszter által kiadott kerettantervek közül választottat és rendelkezik a kerettantervben meghatározott, a kötelező és nem kötelező tanórai foglalkozások időkerete legfeljebb tíz százalékának felhasználásáról.

Program Tantervek és Képzési Kimeneti Követelmények

A Program Tantervek, valamint a Képzési és Kimeneti Követelmények az IKK weboldalán megtalálhatók, az alábbi linken, a Kreatív szakmák között:

<https://akkreditaltvizsgaztatas.ikk.hu/kkk-ptt>

Helyi képzési program tantervek

Az intézményünkben oktatott szakmákhoz kapcsolódó központi dokumentumok és a helyi képzési programok minden oktató számára elérhetőek a közös tárhelyen, a Teams felületén egy előre meghatározott területen.

A sajátos nevelési igényű tanulók nevelésének-oktatásának elvei

A sajátos nevelési igényű tanulók esetében is a Nat-ban meghatározott egységes fejlesztési feladatokat vesszük alapul. A nevelési-oktatási folyamatot a tanulók lehetőségeihez, korlátaihoz és speciális igényeihez igazodva elsősorban a következőelvek szerint kerül megszervezésre:

* a feladatok megvalósításához hosszabb idősávokat, tágabb kereteket kell megjelölni ott, ahol erre szükség van;
* igény szerint sajátos, a fogyatékossággal összeegyeztethető tartalmakat, követelményeket kell kialakítani és teljesíttetni;
* szükség esetén a tanuló számára legmegfelelőbb alternatív kommunikációs módszerek és eszközök, alkalmazása;
* az iskola segítő megkülönböztetéssel, egyénileg is támogatja az egyes fogyatékkal élő tanulókat

**4.1.2 A pedagógiai feladatok helyi megvalósításának szabályai**

Az oktatói feladatokat a munkaszerződésben meghatározottak szerint kell elvégezni. A tanévi teendőkre, intézményi működésre szóló utasítások, információk személyi jelenléttel, KRÉTÁ-n, vagy egyéb informatikai úton, pl. emailen, Teams felületen történnek.

Az intézmény oktatói és dolgozói a pedagógiai és egyéb feladatokat a vezetők által kinevezett munkacsoportvezetők a csoporttagok, oktatók és szükség esetén az egyéb munkakörben alkalmazott dolgozók segítségével valósítják meg. A munkacsoport vezetők koordinálják a munkacsoportokban dolgozók munkáját és ellenőrzik az elvégzett feladatokat. Az egyéb területen dolgozó műszaki és technikai dolgozók szükségesetén segítik a pedagógiai feladatok megvalósítását.

**4.1.2.1 A tanórai foglalkozások megszervezése**

- hagyományos, tantermi szervezés,

- digitális munkarendben történő szervezés,

- hibrid (hagyományos, tantermi/ digitális munkarendben történő) szervezés

- más, eltérő formákban is megszervezhetők, ha biztosított az előírt tananyag átadása, a követelmények teljesítése, a tanítási órák ingyenessége, a tanulói terhelés korlátozására vonatkozó rendelkezések megtartása:

- projektoktatás,

- múzeumi foglalkozás,

- könyvtári foglalkozás,

- művészeti előadáshoz vagy kiállításhoz kapcsolódó foglalkozás

**4.1.2.2 A sajátos nevelési igényű tanulók iskolai nevelése és oktatása**

**A tanulók esélyegyenlőségét szolgáló intézkedések**

* Sajátos nevelési igényű tanulók: a felzárkóztatáshoz szakkörök, fejlesztő pedagógus és a tanórákon a differenciált foglalkozás segítik a tanulókat.
* Az iskola épületében az egészségében és/vagy mozgásában korlátozott tanulóknak lehetőségük van a lift használatára.
* A sport- és szabadidős programok szervezésénél kiemelten figyelembe vesszük a fizikailag akadályozott tanulók igényeit.

**A szociális hátrányok enyhítését segítő tevékenységek**

Apáczai Ösztöndíj - A szakképző intézmények hátrányos helyzetű, jó tanulmányi eredményű tanulói számára nyújtott támogatás. A program az anyagi ösztönzés mellett, mentorok bevonásával tehetséggondozó támogatást is biztosít a 9-10.évfolyamos tanulók számára.

**A kiemelt figyelmet igénylő tanulókkal kapcsolatos pedagógiai tevékenység helyi rendje**

A fejlesztőmunka helyi rendje

Az iskola keretein belül fejlesztett tanulóknál a sajátos nevelési igényű, illetve beilleszkedési, tanulási és magatartási nehézséggel küzdő tanulók részére egyéni fejlesztési terv készül, - ez a terv figyelembe veszi a szakértői vizsgálatok ajánlásait. Aki nem részesül fejlesztésben, az iskolában a pedagógiai szakszolgálatoktól kérheti a fejlesztést.

Az SNI tanulók fejlesztését utazó gyógypedagógus végzi, szakvélemény alapján, órarendbe illesztve; a BTM tanulók kiscsoportos fejlesztését fejlesztőpedagógus végzi, szakvélemény alapján, órarendbe illesztett foglalkozás szerint.

A fejlesztést végző szakemberek rendszeresen konzultálnak egymással és a növendékeket tanító pedagógusokkal, valamint rendszeres konzultációt folytatnak a növendékek szüleivel. Erre részben a fogadóórán van lehetőség, de szükség esetén ezek a konzultációs alkalmak bármikor megszervezhetők.

Feladatunk:

* A tanuló személyiségének és környezetének megismerése, a problémák gyökerének feltárása.
* A fejlesztő módszerek megbeszélése, egyeztetése a diákot tanító tanárokkal.
* A megfelelő beilleszkedés hatékony segítése.
* A szülők segítése a családi, nevelési konfliktusok megoldásában.
* Ennek érdekében fejleszteni szükséges a gyermek önismeretét, önbizalmát, együttműködési, kapcsolatépítési képességét, szerepelni tudását, konfliktuskezelői képességét.

További teendők: az SNI, BTMN tanulók nyilvántartása, fejlesztő óráik szervezése, kapcsolattartás a szakszolgálatokkal, a kontrollkötelesek listájának, dokumentációjának összeállítása. A sajátos nevelési igényű tanulók nyilvántartását, a velejáró adminisztrációs kötelezettségeket a jogszabályokban meghatározottak szerint szabályszerűen végezzük. A felelősök gondoskodnak a dokumentumok elhelyezéséről, folyamatos vezetéséről, a nyilvántartások naprakészségéről. A jogszabályban meghatározott módon történik tanulók a felülvizsgálatra küldése a határidők betartásával.

Az SNI gyermekekről vezetett dokumentáció:

* „Egészségügyi és pedagógiai célú habilitáció, rehabilitáció - egyéni fejlődési lap”, egyéni fejlesztési terv vagy csoportos fejlesztési terv napló.

Beilleszkedési, tanulási, magatartási nehézséggel küzdő tanulókról vezetett dokumentáció:

* Egyéni - vagy csoportos fejlesztési terv, napló.

Szeptember hónapban rendszerezzük, fejlesztő csoportba soroljuk a kezdő és a felmenő évfolyamok tanulóit fogyatékossági típus, fejlesztendő terület alapján, illetve tájékoztatást adunk a tanulóknak a fejlesztő órákon való részvételi kötelezettségükről, a tantárgyi mentességek érvényesítéséről. A tantárgyi felmentésekről a kérelem beérkezése után igazgatói határozat készül.

Az intézményünkben megvalósuló (integrált) nevelés, oktatás minden sajátos nevelési igényű, valamint a BTMN-es gyermeket tanító pedagógus számára külön feladatot jelent. A nevelés-oktatás folyamatában alkalmazni kell az irányelvekben megfogalmazottakat. A fejlesztésben érintett tanulók integráltan - osztályközösségükben - teljesítik az előírt szinteket, esetükben az értékelés során a könnyítési lehetőségeket, valamint a szakértői bizottság által javasolt esetekben a sajátos nevelési igényű tanulók iskolai oktatásának irányelveit alkalmazzuk.

**4.1.2.3 Érettségi vizsgatárgyak**

A 2020/21. tanévtől belépő tanulók a technikumi oktatás-képzés szabályai szerint tesznek érettségit.

Az érettségi vizsga tantárgyai

Kötelező tantárgyak

* magyar nyelv és irodalom
* matematika
* történelem
* idegen nyelv

Választható tantárgyak középszinten

* biológia
* vizuális kultúra

Technikumi 9-13. évfolyamos képzés (első belépő évfolyam: 9. 2020.szeptember) szabályozása:

A 12. évfolyam befejeztével előrehozott érettségi vizsgát lehet tenni 3 tantárgyból: magyar, történelem, matematika tantárgyakból (felmentés esetén helyette választott tárgyból).

A 4. közismereti vizsgatárgyból, idegen nyelvből érettségi vizsgát és a technikusi vizsgát (szakmai vizsgát) a 13. évfolyam befejeztével köteles tenni a diák. Az érettségi bizonyítvány feljogosít felsőoktatási továbbtanulásra az adott szakterületen.)

A 2024/25. tanévtől belépő technikusi vizsga emelt szintű érettségi tantárgynak számít.

Az előrehozott érettségi vizsga (Szkr.)

257/A. § Az érettségi vizsga megszervezésére és lebonyolítására – az e rendeletben meghatározott eltérésekkel – az érettségi vizsga vizsgaszabályzatának kiadásáról szóló 100/1997. (VI. 13.) Korm. rendeletet (a továbbiakban: érettségi vizsgaszabályzat) kell alkalmazni.

Az előrehozott érettségi vizsga szabályozása a 258. § szerint tehető.

Az előrehozott érettségi vizsga a közösségi szolgálat teljesítésére tekintet nélkül megkezdhető.

Ha a tanuló valamely tantárgyból előrehozott érettségi vizsgát tett, azzal az adott tantárgy tanulmányi követelményeit teljesítette. A továbbhaladás során e tekintetben a szakmai programban foglaltak szerint kell eljárni, azzal, hogy az idegen nyelvből letett előrehozott érettségi vizsga a szakmai nyelvi foglalkozáson való további részvétel alól nem mentesít.

Ha tanuló valamely tantárgyból előrehozott érettségi vizsgát tett, ezáltal az adott tantárgy tanulmányi követelményeit teljesítette, az iskola magasabb évfolyamán vagy évismétlés esetén írásban kérelmezheti az értékelés és minősítés, valamint a tanóra látogatása alóli felmentését, de az adott órán az iskolát nem hagyhatja el. A kérelem alapján a felmentésről az iskola igazgatója dönt.

**4.1.2.6 A középszintű érettségi vizsga témakörei**

A középszintű érettségi vizsga témaköreit a 100/1997. (Vi. 13.) Kormányrendelet szabályozza, amelynek mindenkor hatályos verzióját az alábbi linken lehet megtekinteni.

<https://njt.hu/jogszabaly/1997-100-20-22>

**4.1.3 A tanulók tanulmányi munkájának ellenőrzése, értékelése**

Az ellenőrzés

A számonkérés formái

* röpdolgozat
* teszt
* házi dolgozat
* önálló gyakorlati munka
* témazáró dolgozat
* próbaérettségi
* projektfeladat
* online munkaformák
* szóbeli felelet
* memoriter
* próbaérettségi vizsgafelelet

A GYAKORLATI számonkérések formáit ld. a képzési programban.

**4.1.3.1 Az értékelés és a minősítések formája**

Írásbeli teljesítmény esetén gyakori a pontozásos értékelés, amely esetén az oktató köteles a tanulót a pontozás módjáról, ponthatárokról, érdemjegyekről tájékoztatni.

Szóbeli teljesítmény esetén elsődleges a kommunikációs készség fejlődése, fejlesztése.

A tanuló az évközi teljesítményért érdemjegyet, félévkor, év végén osztályzatot kap 1-5-ig terjedő skálán, amely mindig egész számmal történik, melyről az oktató a tanulót tájékoztatni köteles.

Szóbeli értékeléskor a javuló teljesítményeket és a gyengébbeket is motiválni igyekszünk.

Speciális tantárgyi feltételek: a rajz-és vizuális kultúra tantárgyaknál annak a tanulónak a teljesítményét tudjuk osztályzattal minősíteni, aki a tanórákon készült gyakorlati feladatok (pl. rajzok) legalább 50%-át a tanórán elkészítette.

Az érdemjegy:

Jeles

- a tantervi követelményeknek, jelentéktelen hibákkal eleget tesz,

- ismeri, érti, tudja a tananyagot, és általában alkalmazni is tudja,

- gondolatait önállóan képes kifejezni

Jó

- a tantervi követelményeknek megbízhatóan, csak kevés hibával tesz eleget,

- csak apró bizonytalanságai vannak, kisebb előadási hibákat vét,

Közepes

- ha a tantervi követelményeknek eleget tesz,

- többször rászorul nevelői javításra, kiegészítésre,

- ismeretei felszínesek,

- kevésbé tud önállóan dolgozni, beszélni,

- rövid mondatokat mond, de párbeszéd alakul ki az oktató és a tanuló között,

Elégséges

- a tantervi követelményeknek súlyos hiányosságokkal tesz csak eleget, de a továbbhaladáshoz szükséges minimális ismeretekkel, jártasságokkal rendelkezik,

- egyszavas válaszokat ad,

- fogalmakat nem ért,

- a gyakorlatban képtelen önálló feladat végzésére,

Elégtelen

- a tantervi követelményeknek a nevelői útbaigazítással sem tesz eleget,

- a minimumot sem képes elvégezni

A szakmánként megtanítandó és elsajátítandó tananyagelemeket az iskolai képzési programok tartalmazzák.

**4.1.3.2 A tanuló teljesítményének írásban, szóban vagy gyakorlatban történő ellenőrzési és értékelési módja, diagnosztikus, szummatív, fejlesztő formái**

A tanuló teljesítményének írásban, szóban vagy gyakorlatban történő ellenőrzési és értékelési módja, diagnosztikus, szummatív, fejlesztő formái, valamint a képzésben részt vevők teljesítményének ellenőrzése és értékelése, illetve minősítésének módja a Kréta rendszerértékelési módja alapján, az alábbi súlyozás szerint történik:

100%

Szóbeli felelet

Írásbeli röpdolgozat

Nincs adat megadva (Na)

Gyakorlati feladat

Projektmunka

Órai munka

Feladatlap

Nyelvi feladat

200%

Írásbeli témazáró dolgozat

Kisérettségi

80%

Beszámoló

60%

Házi feladat

Házi dolgozat

E-learning feladat

Teszt feladat

**4.1.3.3. A tantárgyankénti érdemjegyek száma**

A tantárgyankénti érdemjegyek számát a heti tanórák száma határozza meg:

* Heti fél vagy egy órás tantárgynál minimum 2 jegy
* Heti két órás tantárgynál minimum 3 jegy
* Heti három vagy több órás tantárgy esetében havi egy, de minimum három osztályzat szükséges a félévenkénti záráshoz
  + - 1. **A tanuló teljesítményének dokumentálása**

A törvényes képviselők tájékoztatásának legfontosabb eszköze az e-Kréta. Ebben kell dokumentálni a tanuló érdemjegyeit, magatartásával, szorgalmával kapcsolatos észrevételeket, dicséreteket és elmarasztalásokat. A bejegyzéseket, érdemjegyeket az osztályfőnöknek időszakosan ellenőriznie kell.

A törvényes képviselők tájékoztatását szolgálják az oktatói fogadóórák és törvényes képviselői értekezletek is. Ezeknek időpontjáról az e-Kréta útján az osztályfőnök küld értesítést.

Az érettségi és szakmai vizsgán történő értékelés a mindenkori hatályos érettségi és szakmai vizsgaszabályzat szerint történik.

**4.1.4 A tanuló jutalmazásával összefüggő, a tanuló magatartásának és szorgalmának értékeléséhez, minősítéséhez kapcsolódó elvek**

A jutalmazás célja minden esetben a helyes magatartás, kiemelkedő teljesítmény megerősítése, honorálása.

Az értékelés alapelvei:

* szakszerű, differenciált stratégiák alkalmazása
* sokszínű, változatos, ösztönző módszerek bevezetése
* a tanulói megerősítés biztosítása

A minősítés az egyéni képességek alapján, a körülmények mérlegelésével történik, reálisan fejezi ki a tanulmányi tevékenységhez való viszonyt. A magatartás és szorgalom minősítésére félévkor és a tanév végén az osztályfőnök tesz javaslatot az osztályban tanító oktatók közösségének.

|  |  |  |  |
| --- | --- | --- | --- |
| **A magatartás megítélésének kritériumai** | | **A szorgalom megítélésének kritériumai** | |
| **A teljesítés értéke** | **A teljesítés értékének jelentése** | **A teljesítés értéke** | **A teljesítés értékének jelentése** |
| példás (5) | magatartású tanuló iskolai és iskolán kívüli viselkedése példamutató. Az iskolai házirendet megtartja, és másokat is ösztönöz megtartására. Az iskolai követelményeket, az iskola értékrendjét tudatosan vállalja, kezdeményező, aktívan bekapcsolódik a közösség formálásába, készséges a közösségi feladatok vállalásában és megvalósításában, szívesen segít rászoruló osztálytársainak. | példás (5) | a tanuló szorgalma, ha munkáját rend, fegyelem, pontosság jellemzi. A tanítási órákra képességeihez, körülményeihez mérten maximálisan és rendszeresen felkészül, az órákon aktívan bekapcsolódik az osztály munkájába. Az iskolai tanulmányi munkán kívül, amennyiben lehetőségei és képességei engedik, részt vesz pályázatokon, versenyeken. |
| jó (4) | magatartású tanuló az iskolai rendszabályokat következetesen betartja. A közösség életében és munkájában pozitívan részt vesz, de nem kezdeményez. A körülötte történő laza viselkedés ellen nem mindig lép fel. Tanáraival, a felnőttekkel és tárasaival szemben őszinte, tisztelettudó. Magatartáskultúrája esetenként kifogásolható. Vigyáz iskolája, közössége vagyonára, jó hírnevére. | jó (4) | a tanuló szorgalma, ha elért eredménye általában szorgalmas munkájának köszönhető. |
| változó (3) | magatartású tanuló viselkedésével szemben kifogások merülnek fel. Igyekezete ellenére megismétlődnek kifogásolható cselekedetei. A közösség támasztotta követelményeket ingadozva követi, a közösségi munkából csak irányítással és nem szívesen vállal részt. Felelősségtudata, szimpátiája a jó és rossz között ingadozó. A közös programokról gyakran igazolatlanul távol marad. Tanáraival, társaival szembeni magatartása nem mindig udvarias. Indulatait nem mindig tudja féken tartani. Hangneme kifogásolható. | változó (3) | a tanuló szorgalma, ha iskolai és otthoni munkájában csak időnként igyekszik. Kötelességét ismételt figyelmeztetés után teljesíti. Gyakran nem ír házi feladatot, hiányos felszereléssel jár iskolába. |
| rossz (2) | magatartású tanuló a házirend szabályait nagyon hiányosan tartja meg. Kivonja magát a közösségi feladatokból, rossz hatással van a közösségre, munkájuk eredményességét is gátolja, rossz példát mutat, bomlasztja a közösséget. Tanáraival, a felnőttekkel és társaival szemben nem őszinte, durva, tiszteletlen. Iskolán kívüli magatartása erősen kifogásolható, esetleg törvénybe ütköző. Iskolai vagy iskolán kívüli viselkedéséért fegyelmi büntetések valamelyik  fokozatában részesült. | rossz (2) | a tanuló szorgalma, ha képességeihez és körülményeihez mérten keveset tesz tanulmányi fejlődése érdekében, kötelességét gyakran elmulasztja, munkájában megbízhatatlan. |

**4.1.5 A tanuló jutalmazása, büntetése**

A jutalmazás célja minden esetben a helyes magatartás, a kiemelkedő teljesítmény elismerése, megerősítése.

A kiemelkedő tanulmányi és közösségi munkát szaktanári, osztályfőnöki, igazgatói, illetve oktatói testületi írásbeli dicsérettel jutalmazzuk.

Azok a végzős tanulók, akik kiemelkedő teljesítményt nyújtottak tanulmányaik során és a közösségért végzett munkájukban, az iskolai Dicsőségalbumba kerülnek. Javaslatot az osztályfőnök, az oktatói testület és a DÖK tagjai tehetnek.

A büntetés alkalmazásának akkor van értelme, ha szakszerű, ha célja a nem kívánt viselkedés belsővé válásának megakadályozása, és a diák helyes irányba terelése.

A büntetésnek negatív hatásai is lehet a gyermek fejlődésére, mégis a kisebbik rossz választásának elve alapján számos helyzetben élni kell vele. Egyes helyzetek nem oldhatóak meg büntetés nélkül, mivel sokszor csak ily módon tudjuk felállítani a végső viselkedési korlátokat, illetve tudjuk a felállított korlátokat tiszteletben tartatni.

A házirend ellen vétő diákok az alábbi módon büntethetők:

Szóban: oktatói, osztályfőnöki, igazgatói figyelmeztetés.

Írásban: e-Kréta feljegyzés házi feladat- vagy felszerelés hiánya miatt, szaktanári, osztályfőnöki figyelmeztetés, osztályfőnöki intő, igazgatói figyelmeztetés, igazgatói intő, fegyelmi határozat.

Fegyelmi eljárás megindításáról – az indok megjelölésével – a tanulót és törvényes képviselőjét írásban értesíteni kell a fegyelmi tárgyalás előtt legalább nyolc nappal. A fegyelmi tárgyalást a törvény előírásainak megfelelően kell lefolytatni.

A fegyelmi határozatról a tanulót és a törvényes képviselőt írásban kell értesíteni, megjelölve a jogorvoslat módját és lehetőségét.

Az írásbeli fegyelmező intézkedést minden esetben az Krétába kell bejegyezni.

Ha a tanuló kötelességeit vétkesen és súlyosan megszegi, fegyelmi eljárás alapján, írásbeli határozattal fegyelmi büntetésben részesíthető. A fegyelmi büntetés megállapításánál figyelembe kell venni a tanuló életkorát, értelmi fejlettségét, az elkövetett cselekmény súlyát, tettének hatását a közösségre, mérlegelni kell a mentő körülményeket. A büntetetés célja mindig a felelősségvállalás és a további vétségek elkövetésétől való tartózkodás kialakítása.

**4.1.6 A tanulói ösztöndíj**

A 2020/2021 tanévtől a szakképzési törvény új alapokra helyezte az ösztöndíj rendszert a technikus és a szakma képzésben. A tanulmányok ideje alatt a tanulók különböző támogatásokat kaphatnak.

Az Szkr 170.§ és az Szkt. 59. § (1) bekezdése szerinti ösztöndíj, egyszeri pályakezdési juttatás és támogatás alapja a szakirányú oktatás központi költségvetésről szóló törvényben meghatározott önköltségének egyhavi összege.

Az Szkr 171. § (1) Az Szkt. 59. § (1) bekezdés a) pont aa) alpontja szerinti ösztöndíj havonkénti összege

a) a technikumban folyó ágazati alapoktatásban az ösztöndíj alapjának nyolc százaléka, a szakképző iskolában folyó ágazati alapoktatásban az ösztöndíj alapjának tizenhat százaléka,

b) a szakképző intézményben folyó szakirányú oktatásban az ösztöndíj alapjának

* nyolc százaléka, ha a megelőző tanév év végi minősítésében kapott osztályzatok átlaga 2,00–2,99 között van,
* huszonöt százaléka, ha a megelőző tanév év végi minősítésében kapott osztályzatok átlaga 3,00–3,99 között van,
* negyvenkettő százaléka, ha a megelőző tanév év végi minősítésében kapott osztályzatok átlaga 4,00–4,49 között van,
* ötvenkilenc százaléka, ha a megelőző tanév év végi minősítésében kapott osztályzatok átlaga 4,49 fölött van.

Az ösztöndíj havonkénti összege az ösztöndíj alapjának tizenhat százaléka, ha a tanuló nem rendelkezik a szakképzés keretében fennálló tanulói jogviszonyából a megelőző tanévre vonatkozóan figyelembe vehető év végi minősítéssel.

A tanuló az ösztöndíjra – a szakirányú oktatásban szakképzési munkaszerződéssel részt vevő tanuló kivételével – az első szakma megszerzéséhez kapcsolódóan az olyan szakmai oktatásban jogosult, amelyben ingyenesen vesz részt. Az ösztöndíjra való jogosultság annak a tanítási évnek a tanév szakképzésben alkalmazandó rendjéről szóló miniszteri rendeletben meghatározott utolsó tanítási napjáig áll fenn, amelyben a tanuló a szakirányú oktatást közvetlenül követő első szakmai vizsgáját megkezdi. A megismételt évfolyamon nem részesülhet ösztöndíjban a tanuló, ha évfolyamismétlésre kötelezték. Az adott tanév hátralévő részében nem részesülhet ösztöndíjban a tanuló, ha az igazolatlan mulasztása eléri a hat foglalkozást vagy a tanuló szakképzési munkaszerződése a duális képzőhely általi azonnali hatályú felmondás alapján szűnik meg, kivéve, ha bíróság a munkaviszonyt a tanuló kérelmére helyreállítja.

***Intézményünkben elérhető további támogatások:***

* Apáczai Ösztöndíjprogram
  + Pályázat útján a szakképző intézmények hátrányos helyzetű, jó tanulmányi eredményű tanulói számára. ,
  + A havonta nyújtható támogatás összege a mindenkori pályázatban kiírt feltételek szerint.
* Egyszeri pályakezdési támogatás
  + Egyszeri pályakezdési juttatásra jogosult minden sikeres szakmai vizsgát tett tanuló, aki az alább felsorolt feltételeknek megfelel. A pályakezdési juttatás alapja a szakirányú oktatás központi költségvetésről szóló törvényben meghatározott önköltségének egyhavi összege (ez 2022-ben 100 ezer forint). A pályakezdési juttatás mértéke a szakmai vizsga eredményétől függ. A juttatás szabadon felhasználható. Az ösztöndíj személyi jövedelemadó mentes.
    - Nem kell külön igényelni, minden sikeres szakmai vizsgát tett tanuló megkapja a szakképző intézmény által a KRÉTA rendszerbe feltöltött adatok alapján, amennyiben
      * első – Szakmajegyzék szerinti – szakmáját,
      * nappali rendszerben tanulta,
      * tanulói jogviszonyban állt,
      * tanulói jogviszonya 2020. május 31-ét követően keletkezett, és
      * a szakmai oktatásban ingyenes részvételre volt jogosult.

**4.1.7 A magasabb évfolyamba lépés feltételei**

A tanuló magasabb évfolyamba akkor léphet, ha a tantárgyi követelményeket minden kötelező és választott tárgy esetén, a tanév végén legalább elégséges (2) szinten – a szorgalmi időszakban rendesen, osztályozó vizsgán vagy különbözeti vizsgán teljesítette.

A magasabb évfolyamba lépés feltételeit az egyes tantárgyak/tananyagegységek helyi tanterve tartalmazza.

Az egyes tanulók év végi osztályzatát az oktatói testület osztályozó értekezleten áttekinti és az oktató, illetve az osztályfőnök által megállapított osztályzatok alapján dönt a tanuló magasabb évfolyamba lépéséről. Abban az esetben, ha az adott osztályzat a tanuló hátrányára lényegesen eltér a tanítási év közben adott érdemjegyek átlagától, az oktatói testület jelzi az érintett oktatónak, hogy adjon tájékoztatást ennek okáról, és indokolt esetben változtassa meg döntését. Ha az oktató nem változtatja meg döntését, és az oktatói testület ennek indokaival nem ért egyet, az osztályzatot az évközi jegyek alapján a tanuló javára módosítja.

A tanév végi elégtelen osztályzat legfeljebb három tantárgyból javítóvizsgán korrigálható. A javítóvizsga elégtelen eredménye évfolyamismétlést von maga után.

Háromnál több elégtelen osztályzat esetén az évfolyamot meg kell ismételni.

Amennyiben a tanuló hiányzása az adott tanévben meghaladja a 250 órát vagy adott tantárgy 30%-át és emiatt a teljesítménye év közben nem volt érdemjeggyel értékelhető, a tanév végén nem osztályozható. Számára az oktatói testület osztályozó vizsgát engedélyezhet, ha a tanuló igazolatlan hiányzásai nem haladják meg a 20 órát. A sikertelen osztályozó vizsga, vagy a vizsgaengedély meg nem adása évfolyamismétlést von maga után.

Ha a tanuló tanítási éven kívüli egybefüggő gyakorlatról való igazolt és igazolatlan mulasztása meghaladja a tanítási éven kívüli egybefüggő gyakorlat foglalkozásainak húsz százalékát, a tanuló az évfolyam követelményeit nem teljesítette, és magasabb évfolyamba nem léphet.

Az Szkr 228. § alapján a tanuló a megismételt évfolyamon akkor is köteles teljesíteni az egybefüggő gyakorlatot, ha azt korábban már teljesítette.

A egyéni tanulói munkarend szerint tanulói státuszt kérelmezni, a kérést indokolni kell. A egyéni tanulói munkarend szerint tanuló minden, az adott évfolyamon oktatott kötelező tárgyból vizsgát tesz, az iskola éves tervében meghatározott vizsgaidőszakokban. Az értékelés-minősítés és továbbhaladás rendje azonos a normál tanulókéval. Az egyéni tanulói munkarend szerint tanuló felkészítéséről a törvényes képviselő gondoskodik.

Nem léphet tovább az a tanuló:

* aki valamelyik tantárgy követelményrendszerét nem teljesítette,
* az egybefüggő szakmai gyakorlatot nem teljesítette, az arról szóló igazolást nem mutatta be határidőre.
  + 1. **Az oktatói testület által szükségesnek tartott további elvek**
       1. **Mérés – értékelés**

Iskolánkban különböző szempontok alapján történik mérés értékelés

* A tanulók tanórai munkájának és tudásának mérése, értékelése a tananyaghoz kapcsolódóan a Házirendben szabályozott szempontok alapján történik.
* A kidolgozott Minőség Irányítási Rendszer útmutatása alapján történik az intézményi, vezetői és az oktatói mérés értékelés.
* Központi útmutatás alapján több központi szintű tanulói mérés értékelés történik
  + - 1. **Minőség Irányítási Rendszer (MIR)**

Az Iskolai Minőség Irányítás meghatározza az iskola működését. A kidolgozott Minőség Irányítási Rendszer útmutatása alapján történik az intézményi, vezetői és az oktatói mérés értékelés. A dokumentum részletesen kidolgozva tartalmazza az iskola, a vezetők és az intézményben dolgozó oktatók minősítését, valamint több területen szabályozza az iskola életének részleteit. A MIR fontos része a Panaszkezelés, mely az iskolába járó tanulók, a tanulók szülei /gondviselői és az intézményben dolgozók panaszkezelési rendjét, folyamatát szabályozza.

**4.1.8.3 Mérés értékelés központi útmutatás alapján**

**OH (országos)**

* Év eleji bemeneti mérés lebonyolítása 10. évfolyam (szövegértés, matematika, természettudomány)
* A kimeneti kompetenciamérés lebonyolítása 9.,10.,11. évfolyam (szövegértés, matematika, természettudomány)

**NSZFH (szakképzésben)**

* Bemeneti mérés - 9. évfolyam
* Követő mérés - 9. évfolyam

**KPT (BKSZC szintű Kognitív Profil Teszt)**

* A BKSzC által meghatározott időpontban és osztályoknál elvégzendő Kognitív Profil Teszt.
  + - 1. **A társadalmi bűnmegelőzéssel, az áldozattá válással, az erőszakmentes konfliktuskezeléssel összefüggő ismeretek**

Konfliktuskezelés

Az intézményünkben kiemelt fontossággal kezeljük a konfliktus kezelést. Különböző területeken, hozzáértő szakemberek segítségével igyekszünk a konfliktusokat megelőzni, kezelni.

Osztályfőnöki órák

Fontos szerep jut az osztályfőnöki óráknak, ahol a tanulók az osztályfőnök segítségével próbálják meg a napi problémákat megoldani. Különböző tájékoztató, fontos ismereteket nyújtó témák segítségével dolgozzák fel a mindennapokban előforduló iskolai, társadalmi problémákat.

Bűnmegelőzési órák

Az iskolánknak jó kapcsolata van a XIII. kerületi bűnmegelőzési csoporttal, ahonnan minden évben ellátogatnak hozzánk előadásokat tartani aktuális, vonatkozó témákban diákjaink részére. A tájékoztatással és az ismeretek továbbításával igyekszünk megelőzni és kezelni a konfliktusokat.

Pszichológus

További segítséget nyújt az iskolai pszichológus, aki a nehézségekkel küzdő tanulókat személyes gondokban, problémák megoldásában segíti. Fogadó óráit heti rendszerességgel a tanulók órarendjéhez igazítva tartja. Az iskolapszichológus szerepét és feladatait a szakképzésről szóló törvény végrehajtásáról szóló 12/2020. (II. 7.) Korm. rendelet 105. § szabályozza.

**4.1.8.5 Az iskola által alkalmazott sajátos pedagógiai módszerek (KIP), projektmódszer**

**Kooperatív módszerek:**

A kooperatív tanulási módszer az együttműködésre, a csoportos munkára helyezi a hangsúlyt, ezért ennek jegyében igyekszünk minél hatékonyabb és érdekesebb módszereket, feladatokat alkalmazni a munkánk során. Az év eleji és év végi projekt napok, a tanév közbeni együttműködő tantárgyi projektek mindig kézzel fogható eredményekkel zárulnak, melyekből az iskolában kiállításokat szervezünk.

**Komplex Instrukciós program (KIP)**

A Komplex instrukciós program olyan tanítási módszer, mely lehetővé teszi az oktatók számára a magas szintű csoportmunka szervezését olyan osztályokban, ahol a tanulók közötti tudásbeli különbség és kifejezőkészség tág határok között mozog.

A Komplex instrukciós programban az oktató célja az, hogy minden diáknak megadja a lehetőséget a munkában való egyenrangú munkavégzésre, tudatosítja, hogy mindenkinek van olyan képessége, amely alkalmassá teszi a feladatok megoldásában való sikeres közreműködésre.

A VEKOP-8.6.3 projektben tervezett módszertani fejlesztési tevékenységek keretében elkészültek a a BKSzC több intézmányegységében tartott bemutató készült videófelvételek alapján a KIP módszertani short-form filmek (összesen 180 perc időtartamban), melyek az iskolák pedagógiai, módszertani munkájának támogatása céljából a pedagógusok számára elérhetők a BKSZC – Learning Age felületen: <https://learningage.bkszc.hu/>

A módszer megismertetése, elmélyítése céljából félévenként 2 alkalommal tartunk ezekhez a short-form filmekhez kapcsolódóan műhelyfoglalkozásokat,ehhez az új kollégák is megkapják a kódot, így megismerhetik önállóan is a KIP módszer alapjait.

A 2019-ben megalkotott Módszertani fejlesztési tervben is nagy hangsúlyt kap a KIP és a projektmódszer. Oktatóink jelenleg is alkalmazzák a KIP módszert, célunk, hogy egyre többen és több területen bekapcsolódjanak. A bekapcsolódást segítik a szintén BKSZC fent említett intézményei által készített tananyagfejlesztések, melyek lehetővé teszik, hogy a KIP módszer legalább egyes elemeit minél többen alkalmazzák.   
[Modell\_módszertani\_fejlesztési\_terv\_végleges.pdf](https://modelldivatiskola.sharepoint.com/:b:/s/Tanrok/EQI-uZLkOMBMv8lOxwt02oEB3vW6hgFSac2mAO_nKYrn_g?e=9IIzdU)

[tananyag adaptáció](https://modelldivatiskola.sharepoint.com/:f:/s/Tanrok/EmA1VArYUNxNjr2i1C52wYIBSicWNi3E48lkkT1k_lr6-w?e=3g9bNW)

**Projekt módszer**

A projektoktatás során a témaegységek feldolgozása, a feladat megoldása a tanulók érdeklődésére, a tanulók és az oktatók közös tevékenységére, együttműködésére épül a probléma megoldása és az összefüggések feltárása útján.

A projektmódszert tanév elején intézményi szinten alkalmazzuk, év közben tanórákon, illetve év végén a tantárgyakhoz kapcsolódva a szaktanárok/oktatók kisebb projekteket is megvalósítanak. A projekteknek megfelelően a vezető tanár választja ki, segíti a megfelelő módszer alkalmazását. Az oktatói közösség összetétele a projekt témájának, a feladatok kivitelezésének és az anyag, - idő és gépszükségletnek megfelelően változhat. A tanulócsoportok elosztása a feladatnak megfelelően a projektvezető irányításával történik.

**Digitális Közösségi Alkotó műhely - DKA**

Iskolánk fontos módszertani sajátosságai közé tartozik a DKA műhely, melyet rendszeresen, beosztás szerint használnak a saját tanulóink oktatói irányítással, illetve más intézményekből is rendszeresen látogatják a műhelyt. A műhely előre mutató irányt ad kreatív munkában, megismerkedhetünk többek között a 3D nyomtatóval, lézervágóval, melyek nem csak a tanévi munkákban segítik a tanulókat, de a Vizsgaremekek és projektmunkák, portfóliók elkészítésében is jelentős szerepet kapnak.

**4.1.8.6 A nemzetiséghez nem tartozó tanulók részére az iskola településén élő nemzetiségek kultúrájának megismertetésére szolgáló tananyag**

Kerületükben a következő nemzetiségek élnek:

* Ruszin nemzetiségi önkormányzat
* Horvát nemzetiségi önkormányzat
* Roma nemzetiségi önkormányzat
* Lengyel nemzetiségi önkormányzat
* Örmény nemzetiségi önkormányzat
* Bolgár nemzetiségi önkormányzat
* Görög nemzetiségi önkormányzat
* Német nemzetiségi önkormányzat
* Szerb nemzetiségi önkormányzat
* Szlovák nemzetiségi önkormányzat
* Román nemzetiségi önkormányzat

A nemzetiségekről szóló oktatás színterei a könyvtári látogatások, a tanítási órák: magyar nyelv és irodalom, történelem, idegen nyelv; illetve az iskola által szervezett, vonatkozó külsős programok.

**4.2 Az iskolára vonatkozó kerettantervek és a helyi tanterv, KKK-k és helyi képzési programok**

Iskolánkban az elsajátítható szakmák oktatása a IKK honlapján is közzétett szakmai Képzési Kimeneti Követelményeknek és a Programtanterveknek megfelelően zajlik.

Az intézményünk valamennyi évfolyamán a központi irányelveknek megfelelő intézményi tanterveket alkalmazzuk a helyi adottságokra adaptálva. A szakmai képzésben résztvevő diákoknak a szakmai gyakorlat teljesítésére az iskola jól felszerelt tanműhelyeiben, illetve duális képzőhelyeken van lehetőségük.

**4.2.1 A választott kerettanterv/programtanterv megnevezése, jellemzői**

Az intézményünkben az alábbi szakmákhoz tartozó Képzési Kimeneti Követelmények - Program tantervek Szakmai és vizsga követelmények - kerettantervek alapján folynak a képzések (Kreatív ágazat vonatkozó szakmái):

<https://akkreditaltvizsgaztatas.ikk.hu/kkk-ptt>

**4.2.2 A választott kerettanterv/programtanterv által meghatározott óraszám feletti kötelező és választott tanórai foglalkozások megnevezése**

Az aktuális igény alapján, tanévenként alakítjuk ki a külön foglalkozások rendjét.

**4.2.3 Az oktatók és a nem kötelező tantárgyak választásának szabályai**

Iskolánkban az oktatás óratervek szerint folyik, az oktatók végzettség és a tantárgyfelosztásban meghatározottak alapján tartják az óráikat. A választható tantárgyak a tantestület szakmai ajánlásával kerülnek be a tantervi hálóba, választható tantárgy a biológia. Egyéb foglalkozásokat szakkör, korrepetálás, felzárkóztató foglalkoztatás, tehetséggondozás, érettségi felkészítés formájában biztosítottak, a tanulók igényei és a tantárgyfelosztásban kiosztott órák alapján.

**4.2.4 A csoportbontások és az egyéb foglalkozások szervezése a tagintézményekben**

Csoportbontások

A törvényben biztosított csoportbontási lehetőségeket alkalmazzuk, ettől eltérő esetekben a csoportokat a fenntartó döntése alapján alakítjuk ki.

A csoportbontásban folyó munka lehetőséget ad egyrészt az alapkészségekben mutatkozó hiányok pótlására, másrészt az ismeretek elmélyítésére. Nagyobb lehetőséget nyújt a személyre szóló differenciált oktatás megvalósítására.

Tanítási órákhoz kapcsolódó csoportbontások elve: létszámarányosan, névsorban

Csoportbontásban tartott tantárgyak: idegen nyelv, digitális kultúra, szakmai gyakorlati órák

Egyéb foglalkozások:

* szakkör,
* felzárkóztató foglalkozás,
* tehetséggondozás,
* érettségire és szakmai vizsgára való felkészítés,

Egyéb tanórán kívüli foglalkozások

A tanév során tanórán kívül, külsős helyszíneken – lehetőségeinkhez mérten és az aktuális érdeklődésnek, tananyagnak megfelelően többször megvalósulnak az alábbi, oktatási-nevelési munkát és szakmai képzést segítő események, programok:

* múzeumlátogatások
* színházi előadások
* kiállítások megtekintése
* divatbemutatókon való részvétel
* filmvetítések
* külső helyszínen megtartott órák (történelem órák pl a Terror Házában, komplex természettudomány a Csodák Palotájában vagy művészeti oktatás a Margit-szigeten)

Digitális Közösségi Alkotóműhely

A DKA projekt keretén belül lehetőség van a tanulási nehézséggel küzdő tanulók felzárkóztatására. Tanulási kudarcnak kitett tanulók felzárkóztatásának alapvető céljai:

- a megismerő, munkavégző, és alkalmazási képességek kialakítása

- a felkészültségbeli hiányok pótlása

- a kudarcélmények csökkentése

- a gondolkodási képességek fejlesztése

- a tantárgyi tartalmak elmélyítése

A felzárkóztató foglalkozásokon megvalósítandó feladatok:

- Tudatos tanulásszervezés

- Egyénre szabott tanulási módszerek kimunkálása

- Cselekvő tanulás módszerének alkalmazása

- Közös tevékenységek színvonalának emelése

- Gyakorló órák számának növelése

- Tanórán kívüli művelődési, kulturális tevékenység bővítése

- Kifejezőkészség javítása

- Igényes beszédkultúra fejlesztése

- Következetes számonkérés

A felzárkóztatás során alkalmazott tevékenységformák:

- Tanórai felzárkóztatás otthoni feladatok adásával

- Tanórán kívüli felzárkóztató foglalkozások

- Rendszeres ellenőrzés

- Szituációs játékok, táblajáték

**4.2.5 Az oktatásban alkalmazható tankönyvek, tanulmányi segédletek és taneszközök kiválasztásának elvei**

Iskolánkban a nevelő-oktató munka során a pedagógusok nyomtatott, illetve elektronikus hordozóra rögzített (tankönyv, munkafüzet, térkép, stb.) taneszközöket használnak a tananyag feldolgozásához. Néhány tantárgynál egyéb eszközökre is szükség van.

Az egyes évfolyamokon a különféle tantárgyak feldolgozásához szükséges kötelező tanulói taneszközöket a nevelők szakmai munkaközösségei határozzák meg az iskola helyi tanterve alapján.

A kötelezően előírt taneszközökről a szülőket minden tanévben tájékoztatjuk. A taneszközök beszerzése a tanév kezdetére a szülők kötelessége.

A taneszközök kiválasztásánál a szakmai munkaközösségek a következő szempontokat veszik figyelembe:

* a taneszköz feleljen meg az iskolánk helyi tantervének,
* az egyes taneszközök kiválasztásánál azokat az eszközöket kell előnyben részesíteni, amelyek több tanéven keresztül használhatóak,
* a taneszközök használatában az állandóságra törekszünk: új taneszköz használatát csak nagyon szükséges, az oktatás minőségét lényegesen javító esetekben vezetünk be,
* Iskolánk minden tanulója ingyen kapja a tankönyveket az iskolai könyvtárból a 9-12. évfolyamon.

Iskolánkban a tankönyvrendelést úgy kell elkészíteni, hogy a következő tanítási évben a kívánt tankönyvekről a szülőket és a tanulókat időben tájékoztatni tudjuk.

Az iskolai tankönyvrendelést az iskola igazgatója által megbízott kolléga készíti el a munkaközösségek írásos megrendelésének beszerzését követően.

A tartós tankönyveket az iskola könyvtára tartja nyilván.

Közzé kell tenni a tartós tankönyvek, segédkönyvek jegyzékét, amelyeket az iskolai könyvtárból kikölcsönözhetnek a tanulók. A könyvtárban találhatók tartós tankönyvek, idegen nyelvi szótárak, szakmai tankönyvek, nyelvi tankönyvek, atlaszok. A tartós tankönyvek kölcsönzését a könyvtáros tanár intézi. A kölcsönzés egy tanévre szól. A kölcsönzési idő lejártakor a tanulónak a tankönyvet a könyvtár részére le kell adnia. Ha a tanuló a tankönyvet elveszíti vagy megrongálja (firkálja), akkor a beszerzési árat meg kell térítenie.

1. Képzési program

**5.1 Az iskola képzési programja, a programtantervben és a képzési és kimeneti követelményekben meghatározott pedagógiai feladatok helyi megvalósításának részletes szabályai**

Az iskola képzési programjait az aktuális tanévhez, képzésekhez, a beiskolázott tanulókhoz igazodva és a duális partnerekkel egyeztetve alakítja ki a programtantervben és a képzési és kimeneti követelményekben meghatározott pedagógiai feladatok alapján.

Iskolánkban minden szakmai képzésben a szakmákra/ szakmairányokra vonatkozó központi Programtantervek és Képzési Kimeneti Követelmények (PTT, KKK) alapján dolgozunk.

A programtantervre épülő helyi programtantervek az alábbi elvárásoknak felelnek meg:

* a bennük kifejeződő értékrendszer tükrözi a NAT-ban, a szakképzési törvényben, a PTT-kben és KKK-kban meghatározott közös értékeket;
* azonosíthatók bennük a NAT-ban, a szakképzési törvényben, a PTT-kben és KKK-kban megjelölt fejlesztési területek, nevelési célok, kulcskompetenciák és műveltségi tartalmak, alkalmasak ezek fejlesztésére, követésére és értékelésére;
* biztosítják a felkészítést az adott iskolatípust lezáró szakmai érettségi és szakmai vizsgák követelményeire;
* segítik a differenciált tanulást, a kiemelt figyelmet igénylő tanulókkal való foglalkozást, a sajátos nevelési igényű tanulói csoportok fejlesztését;
* használatuk során érvényesülnek a tanulói jogok és a tanulási esélyegyenlőség;
* nyitottak a továbbfejlesztésre, a célokhoz alkalmazkodó felhasználásra.

**5.2 Képzési formák**

Intézményünkben a szakmai képzés nappali rendszerű és felnőttképzés tagozati képzés keretében zajlik. A szakmai oktatás követelményei az ágazati képzésre épülnek. A technikusi és a szakmai képzésben is az ágazati vizsga letétele után választanak szakot a diákok és tanulnak tovább különböző szakmairányokon. A szakmai oktatás óraszámait a képzések Program tanterve alapján alakítjuk ki. Az Ágazati vizsgák és a Szakmai vizsgák a szakmák Képzési Kimeneti Követelményeiben (KKK) meghatározott módon és időben zajlanak.

Oktatott szakmáinkról részletesen:

A tanulási területek részletes szakmai tartalma, a tantárgyak tanításának fő célja, a tantárgyak oktatása során fejlesztendő kompetenciák és a tantárgyak témakörei az egyes szakmák Programtantervében (PTT, lásd IKK honlap) és a Kimeneti követelményekben (A Képzési és Kimeneti Követelményeket lásd IKK honlap) találhatóak meg.

|  |  |
| --- | --- |
| NAPPALI KÉPZÉS | KREATÍV ÁGAZAT |
| évfolyam | **GRAFIKUS** |
| 9. évfolyam | Ágazati alapoktatás |
| 10. évfolyam | Ágazati alapoktatás ÁGAZATI VIZSGA |
| 11. évfolyam | Grafikus szakmai képzés, felkészítés érettségire |
| 12. évfolyam | Grafikus szakmai képzés, felkészítés érettségire, lehetőség előrehozott érettségire |
| 13. évfolyam | Grafikus szakmai képzés, felkészítés érettségire, ÉRETTSÉGI – SZAKMAI VIZSGA |
| **VÉGZETTSÉG** | **GRAFIKUS** |

|  |  |
| --- | --- |
| NAPPALI KÉPZÉS | KREATÍV ÁGAZAT |
| évfolyam | **FOTOGRÁFUS** |
| 9. évfolyam | Ágazati alapoktatás |
| 10. évfolyam | Ágazati alapoktatás ÁGAZATI VIZSGA |
| 11. évfolyam | Fotográfus szakmai képzés, felkészítés érettségire |
| 12. évfolyam | Fotográfus szakmai képzés, felkészítés érettségire, lehetőség előrehozott érettségire |
| 13. évfolyam | Fotográfus szakmai képzés, felkészítés érettségire, ÉRETTSÉGI – SZAKMAI VIZSGA |
| **VÉGZETTSÉG** | **FOTOGRÁFUS** |

|  |  |
| --- | --- |
| NAPPALI KÉPZÉS | KREATÍV ÁGAZAT |
| évfolyam | **DIVAT-, JELMEZ- ÉS DÍSZLETTERVEZŐ** |
| 9. évfolyam | Ágazati alapoktatás |
| 10. évfolyam | Ágazati alapoktatás ÁGAZATI VIZSGA |
| 11. évfolyam | Divattervező szakmai képzés, felkészítés érettségire |
| 12. évfolyam | Divattervező szakmai képzés, felkészítés érettségire, lehetőség előrehozott érettségire |
| 13. évfolyam | Divattervező szakmai képzés, felkészítés érettségire, ÉRETTSÉGI – SZAKMAI VIZSGA |
| **VÉGZETTSÉG** | **DIVATTERVEZŐ** |

|  |  |
| --- | --- |
| NAPPALI KÉPZÉS | KREATÍV ÁGAZAT |
| évfolyam | **DIVATSZABÓ** |
| 9. évfolyam | Ágazati alapoktatás ÁGAZATI VIZSGA |
| 10. évfolyam | Női szabó szakirányú oktatás, duális képzés |
| 11. évfolyam | Női szabó szakirányú oktatás, duális képzés. Felkészítés szakmai vizsgára.  SZAKMAI VIZSGA |
| **VÉGZETTSÉG** | **NŐI SZABÓ** |

# **5.3 Ágazati alapvizsga**

Ágazati alapvizsgáinkat a szakképzésről szóló 2019. évi LXXX. törvény és a szakképzésről szóló törvény végrehajtásáról szóló 12/2020. (II.7.) Korm. rendelet alapján bonyolítjuk le.

Az ágazati alapvizsgák részletes leírását és követelményeit a mindenkor érvényben lévő Képzési és Kimeneti Követelmények tartalmazzák.

<https://ikk.hu/p/kkk-ptt#kreativ>

Az ágazati alapvizsga a tanulónak, illetve a képzésben részt vevő személynek az adott ágazatban történő munkavégzéshez szükséges szakmai alaptudását és kompetenciáit méri. A tanuló, illetve a képzésben részt vevő személy **az ágazati alapoktatás elvégzését követően tehet ágazati alapvizsgát**.

Az ágazati alapvizsga az adott ágazatba tartozó valamennyi szakma tekintetében azonos szakmai tartalmát a képzési és kimeneti követelmények határozzák meg. A szakképző intézmény által szervezett ágazati alapvizsgát a szakképző intézmény oktatóiból és az elnökből álló ágazati alapvizsga vizsgabizottság előtt kell letenni. A vizsgabizottság elnökét a szakképző intézmény székhelye szerint illetékes területi gazdasági kamara delegálja. A vizsgabizottságelnökét és tagjait az intézmény **igazgatója** bízzameg.

A tanuló magasabb évfolyamra nem léphet, ha az ágazati alapvizsga eredménye elégtelen. Az ágazati alapvizsgához kapcsolódó javító- és pótlóvizsgát az ágazati alapvizsgát követő hatvan napon belül kell megszervezni.

A javítóvizsgán is elégtelen ágazati alapvizsgát tett képzésben részt vevő személy a tanév végén nem minősíthető és a tanulmányait az ágazati alapoktatás megismétlésével folytatja.

A tanuló a sikeres ágazati alapvizsgát követően a szakképző intézményben külön felvételi eljárás nélkül folytathatja tanulmányait azzal, hogy az általa választott szakmáról az ágazati alapoktatás során az igazgató által meghatározott időszakon belül kell nyilatkoznia.

A tanuló sikeres vizsga esetén jogosult a duális képzésbe (szakirányú oktatásba) való belépésre. Az ágazati alapvizsga eredménye a szakmai vizsga eredményébe beszámít. Ez azt jelenti, hogy ha valaki egy szakma megszerzését követően az adott ágazathoz tartozó további szakmát kíván szerezni, az ágazati alapvizsgát nem kell megismételnie.

**Nem kell ágazati alapvizsgát tennie** és az ágazati alapvizsga eredményét sikeresnek kell tekinteni annak a tanulónak, illetve képzésben részt vevő személynek, aki korábbi tanulmányai, előzetesen megszerzett tudása, illetve gyakorlata beszámításával vesz részt a szakmai oktatásban, ha **beszámított előzetes tudása magában foglalja az ágazati alapvizsga követelményeit.** Ebben az esetben a szakmai vizsga eredményét - az ágazati alapvizsga eredményének figyelmen kívül hagyásával - a szakmai vizsga vizsgatevékenységeinek egymáshoz viszonyított súlyozásának megfelelően kell megállapítani. (12/2020. (II. 7.) Korm. rendelet Szkt 91. §-ához 256 § (3))

Az ágazati alapvizsga **teljesítését** az e-krétába, törzslapba és az év végén adott **bizonyítványba is be kell jegyezni**. Az ágazati alapvizsga bizonyítványba bejegyzett teljesítése a képzési és kimeneti követelményekben meghatározott munkakör betöltésére való alkalmasságot igazol.

A vizsga előkészítése:

A vizsgacsoportok kialakításánál figyelembe kell venni az adott ágazathoz tartozó KKK –ban megjelölt vizsgatevékenységeket, gyakorlati vizsgarész esetén pedig az adott tanműhely befogadóképességét. A vizsgakövetelmények teljesítéséhez szükséges feladatlapok (feladatlap, segédanyag, javítási-értékelési útmutató) elkészítéséről azok az oktatók gondoskodnak, akiknek a tanulói érintettek a vizsgában. A feladatokra vonatkozó javaslatot a munkacsoport-vezető teszi az igazgatóhelyettes felé, majd annak egyetértése esetén engedélyezteti az intézmény igazgatójával.

A vizsga bejelentése:

A vizsgabejelentést az illetékes Kamara előírása szerinti időpontig kell elküldeni a Szakképzési Centrumnak és az illetékes kamarának. A vizsgabejelentőnek tartalmaznia kell: az ágazati alapoktatás megnevezését, időtartamát, a vizsgázók, ezen belül a javító-/ pótlóvizsgázók számát, ágazati alapvizsga időpontját, helyét, iskolai kapcsolattartó nevét, elérhetőségét.

A vizsga lebonyolításának általános szabályai:

Az ágazati alapvizsga lebonyolítására a tanulmányok alatti vizsga szabályait kell alkalmazni. A vizsga reggel nyolc óra előtt nem kezdhető el, és legfeljebb 17:00 óráig tarthat.

A vizsgabizottság minimum három főből áll: elnök és két iskolai tag. Az elnök felel a szabályok betartásáért, ellenőrzi a vizsgázók adatait, vezeti a jegyzőkönyvet, és ha kell, szavazást rendel el. Az intézmény igazgatója felel a vizsgák szabályos lebonyolításáért.

Az ágazati alapvizsgán elért eredmény csak akkor támadható meg, ha az intézmény nem a Képzési és Kimeneti Követelményekben meghatározott követelményeket/kompetenciákat kéri számon, vagy a vizsgáztatás során olyan eljárási hiba történt, amely vélhetőleg a tanuló teljesítményét hátrányosan befolyásolta.

Az írásbeli és gyakorlati ágazati alapvizsga előtt a vizsgázónak 30 perccel korábban kötelező megjelennie.

Egy vizsganapon a vizsgák között legalább tíz, legfeljebb harminc perc pihenőidőt kell biztosítani. Az írásbeli feladatlapokat zárt, az iskola pecsétjével ellátott borítékban kell tárolni, amelyen fel kell tüntetni a vizsga megnevezését, dátumát. A borítékot a vizsga megkezdésekor a vizsgaelnök bontja fel.

A vizsgán használható segédeszközöket az oktató tájékoztatása alapján a tanuló hozza magával. Ha a vizsgázó az írásbelin szabálytalanságot követ el, a felügyelő tanár ezt jegyzőkönyvben rögzíti, felvezeti a feladatlapra és jelenti az igazgatónak.

Jogorvoslat

Ha a vizsga résztvevője olyan rendellenességet tapasztalt a vizsga során, mely érdemben befolyásolja az ágazati alapvizsga szabályos és eredményes lebonyolítását, haladéktalanul jeleznie kell a vizsgabizottság elnökének vagy a szakképző intézmény igazgatójának még a vizsga napján. Minden írásban tett vagy a vizsga napján jegyzőkönyvezett bejelentés kivizsgálásra kerül.

**5.4. A szakmai vizsgához kapcsolódóan szervezett egybefüggő felkészítés rendje**

46/A. § A szakképző intézmény a szakirányú oktatásban szakképzési munkaszerződéssel részt vevő tanuló kérésére a szakmai vizsga előtt – a szakmai vizsgára való felkészülés céljából – egy alkalommal legalább öt munkanap egybefüggő felkészítést szervez.

**5.5. Elsajátítandó tananyag az intézményben oktatott szakmákhoz kapcsolódóan**

**5.5.1. Elsajátítandó tananyag a 16. KREATÍV ágazathoz tartozó 5 0213 16 09 Grafikus szakmához tartozó Programtanterv alapján:**

|  |  |
| --- | --- |
| Munkavállalói ismeretek | Álláskeresés |
| Munkajogi ismeretek |
| Munkajogviszony létesítése |
| Munkanélküliség |
| Munkavállalói idegen nyelv | Az álláskeresés lépései, álláshirdetések |
| Önéletrajz és motivációs levél |
| „Small talk” – általános társalgás |
| Állásinterjú |
| Tervezés és kivitelezés | Tervezési alapismeretek |
| A digitális fényképezés gyakorlata |
| Grafikai és dekorációs alapok |
| A mozgókép- és animációkészítés alapjai |
| A nyomdai előkészítés alapjai |
| Nyomtatási alapismeretek |
| A nyomtatványfeldolgozás alapjai |
| A vizuális tervezés szoftverei | Vektorgrafikus programok |
| Pixelgrafikus programok |
| Kiadványszerkesztő program |
| A vizuális tervezés alapismeretei | Színtan |
| Tipográfiai alapismeretek |
| A digitális fényképezés alapjai |
| Feldolgozási alapismeretek |
| A média műfajai |
| Grafikai ábrázolás és technikai gyakorlat | Manuális technikai gyakorlat |
| Digitális illusztráció |
| Betűrajz |
| Grafikai tervezési és kivitelezési gyakorlat | Grafikai tervezés és kivitelezés |
| Prezentációs és dokumentációs ismeretek |
| Grafikai szaktörténet és kortárs környezet | Grafika szaktörténet |
| Kortárs szakmai környezet |
| Művészettörténet | Művészettörténeti korszakok |
| Műelemzés |
| Rajz | Ábrázoló geometria |
| Klasszikus rajz |
| Kreatív rajz |

**5.5.2. Elsajátítandó tananyag a 16. KREATÍV ágazathoz tartozó 5 0213 16 08 Fotográfus szakmához tartozó Programtanterv alapján:**

|  |  |
| --- | --- |
| Munkavállalói ismeretek | Álláskeresés |
| Munkajogi ismeretek |
| Munkajogviszony létesítése |
| Munkanélküliség |
| Munkavállalói idegen nyelv | Az álláskeresés lépései, álláshirdetések |
| Önéletrajz és motivációs levél |
| „Small talk” – általános társalgás |
| Állásinterjú |
| Tervezés és kivitelezés | Tervezési alapismeretek |
| A digitális fényképezés gyakorlata |
| Grafikai és dekorációs alapok |
| A mozgókép- és animációkészítés alapjai |
| A nyomdai előkészítés alapjai |
| Nyomtatási alapismeretek |
| A nyomtatványfeldolgozás alapjai |
| A vizuális tervezés szoftverei | Vektorgrafikus programok |
| Pixelgrafikus programok |
| Kiadványszerkesztő program |
| A vizuális tervezés alapismeretei | Színtan |
| Tipográfiai alapismeretek |
| A digitális fényképezés alapjai |
| Feldolgozási alapismeretek |
| A média műfajai |
| Fotográfiai eszközök | Fényképezőgépek működése |
| Objektívek fajtái és kiegészítői |
| Állványok, rögzítők |
| Beépített-, rendszer- és műtermi vakuk működése |
| Állandó fényű fényforrások működése, speciális fényforrások |
| Műtermi berendezések és eszközök használata |
| Fényképezőgépek tartozékainak működése és környezetvédelme |
| Mikrofonok hangkeverő rendszerek működése |
| Fototechnika | Fény tulajdonságai |
| Színtani ismeretek |
| Optikai leképezés és hibái |
| Objektívek jellemzői és tulajdonságai |
| Megvilágítások fajtái, törvényei és mérése |
| Expozíció beállítása |
| Digitális technika alapjai |
| Digitális képmegjelenítési eszközök |
| Szkennerek |
| Hangtechnikai ismeretek |
| Képelemzés | Művészettörténeti korok, stílusok |
| Fotótörténeti korok, stílusok |
| Kompozíció, tudatos forma és színkezelés |
| Fotóalkalmazás | Felvételkészítés |
| Mozgókép |
| Fotófeldolgozás | Analóg kidolgozás |
| Elektromos képfeldolgozás, utómunka |
| Mozgókép editálás, kép és hangvágás |
| Marketing és jogi ismeretek | Marketing eszközök, felületek, stratégiák |
| Kommunikáció és etika |
| Szerzői jog, felhasználási szerződés |
| Személyiségi jog |

**5.5.3. Elsajátítandó tananyag a 16. KREATÍV ágazathoz tartozó 5 0212 16 02 Divat-, jelmez- és díszlettervező szakma Divattervező szakmairány számára készült Programtanterv alapján:**

|  |  |
| --- | --- |
| Munkavállalói ismeretek | Álláskeresés |
| Munkajogi ismeretek |
| Munkajogviszony létesítése |
| Munkanélküliség |
| Munkavállalói idegen nyelv | Az álláskeresés lépései, álláshirdetések |
| Önéletrajz és motivációs levél |
| „Small talk” – általános társalgás |
| Állásinterjú |
| Ábrázolási gyakorlat | Szabadkézi ábrázolás |
| Színek és formák kialakítása, hatása, összehangolása |
| Műszaki ábrázolás |
| Kreatív műhely | Az ágazatban használatos alapanyagok, segédanyagok és kellékanyagok ismerete, kiválasztása |
| Az ágazatban alkalmazott kéziszerszámok, gépek, berendezések megismerése, használata |
| Az ágazatban előforduló gyártmányok, termékek, alapformák, alapminták |
| Az ágazatban előforduló munkafolyamatos megismerése, gyakorlása |
| Az ágazatban hasznáált műszaki ismeretek, dokumentációk felhasználása |
| Művészettörténeti alapismeretek | Művészettörténet a kezdetektől az ókorig |
| A középkor művészettörténetének nagy korszakai (román, gótika) |
| Az újkor művészettörténetének nagy korszakai (reneszámsz, barokk-rokokó stílus) |
| A 18.-19. század művészeti irányzatai (klasszicizmus, romantika, realizmus) |
| A 19. és a 20. század fordulójának európai és magyar építészete, iparművészete |
| A 20. század - a modern művészet törekvései (a klasszikuis avantgarde-tól a posztmodernig) |
| Munkahelyi egészség és biztonság | Balesetvédelem, munkabiztonság, munkaegészség, műhelyrend |
| Veszélyes anyagok kezelése |
| Körenyezet- és tűzvédelem, újrahasznosítás |
| Digitális szakmai ismeretek | Szövegszerkesztő program használata |
| Táblázatkezelő program használata |
| Internet használata |
| Műszaki dokumentáció |
| Rajz, festés, mintázás | Tárgyábrázolás, látvány utáni rajzolás, festés |
| Az emberábrázolás alapjai, prtrérajzolás, -festés |
| Emberábrázolás, drapériás figurarajzolás, -festés |
| Emberábrázolás, mozdulatrajz, krokizás |
| Emberábrázolás, portrémintázás |
| Művészettörténet | Designtörténet |
| Az őskor művészete, ókor: Mezopotámia, Egyiptom |
| Antik kultúra: görög-római művészet |
| Ókeresztény művészet, Bizánc és az iszlám művészete |
| A román kor és a gótika korának művészete |
| A reneszánsz művészet Itáliában és Európában |
| A barokk kor művészete |
| A 18.-19. század és a századforduló művészete |
| A 20. század első felének avantgarde irányzatai |
| A 20. század második felének művészeti irányzatai |
| Viselettörténet | Az ókori népek öltözködése |
| A középkor európai népeinek öltözködése |
| A reneszánsz öltözködés Európában |
| A barokk ésa rokokó öltözködés Európában |
| A 19. század öltözködési stíluskorszaka |
| A 20. század öltözködési stíluskorszaka |
| Napjaink divatjának alakulása, divatházak |
| Szubkultúrák divatja |
| Anyagismeret | Szálasanyagok, kelmék |
| Textilkikészítés |
| Áruismeret |
| Tervezési alapismeretek | Eszközhasználat |
| A tervezés módszertana |
| Tervdokumentáció összeállítása |
| Kreatív formaképzési alapok |
| Bevezetés a divattervezésbe |
| Tervezési gyakorlat | Öltözéktervezés |
| Kollekciótervezés |
| Kiegészítő tervezés |
| Szakmai rajz | Síkba kiterített rajz és gyártmányrajz |
| Modellrajz, divatgrafika |
| Részletrajz, vonaltípusok |
| Felület, anyagszerűség |
| Stílusismeret | Trendismeret |
| Stylist ismeretek |
| Divatbemutató szervezése |
| Látványtervezés | Digitális képalkotás |
| Fotó és médiaismeret |
| Dokumentáció készítés |
| Szabásminta készítés | Alapminta-szerkesztés |
| Szerkesztés-modellezés |
| Kivitelezési folyamatok | Kisalkatrészek |
| Szabás-varrás |
| Modell- és prototípus készítés |
| Kiválasztott ruhák kivitelezése |
| Felületalakítás |

**5.5.4. Elsajátítandó tananyag a 16. KREATÍV ágazathoz tartozó 4 0723 16 03 Divatszabó szakmához Nőiszabó szakmairány számára készült Programtanterv alapján:**

|  |  |
| --- | --- |
| Munkavállalói ismeretek | Álláskeresés |
| Munkajogi ismeretek |
| Munkajogviszony létesítése |
| Munkanélküliség |
| Munkavállalói idegen nyelv | Az álláskeresés lépései, álláshirdetések |
| Önéletrajz és motivációs levél |
| „Small talk” – általános társalgás |
| Állásinterjú |
| Ábrázolási gyakorlat | Szabadkézi ábrázolás |
| Színek és formák kialakítása, hatása, összehangolása |
| Műszaki ábrázolás |
| Kreatív műhely | Az ágazatban használatos alapanyagok, segédanyagok és kellékanyagok ismerete, kiválasztása |
| Az ágazatban alkalmazott kéziszerszámok, gépek, berendezések megismerése, használata |
| Az ágazatban előforduló gyártmányok, termékek, alapformák, alapminták |
| Az ágazatban előforduló munkafolyamatos megismerése, gyakorlása |
| Az ágazatban hasznáált műszaki ismeretek, dokumentációk felhasználása |
| Művészettörténeti alapismeretek | Művészettörténet a kezdetektől az ókorig |
| A középkor művészettörténetének nagy korszakai (román, gótika) |
| Az újkor művészettörténetének nagy korszakai (reneszámsz, barokk-rokokó stílus) |
| A 18.-19. század művészeti irányzatai (klasszicizmus, romantika, realizmus) |
| A 19. és a 20. század fordulójának európai és magyar építészete, iparművészete |
| A 20. század - a modern művészet törekvései (a klasszikuis avantgarde-tól a posztmodernig) |
| Munkahelyi egészség és biztonság | Balesetvédelem, munkabiztonság, munkaegészség, műhelyrend |
| Veszélyes anyagok kezelése |
| Körenyezet- és tűzvédelem, újrahasznosítás |
| Digitális szakmai ismeretek | Szövegszerkesztő program használata |
| Táblázatkezelő program használata |
| Internet használata |
| Műszaki dokumentáció |
| Textiltermékek szabásminta -készítése | Alkalmazott műszaki ismeretek |
| Alapszerkesztés és szabásminta -készítés |
| Szabásminta -készítés divatlapból |
| Textiltermékek gyártástechnológiája | Ruhaipari ábrázolások |
| Varrástechnológia |
| Alkatrész -technológia |
| Textiltermékek készítése gyakorlat | Varrástechnológiai alapok |
| Alkatrészek készítése |
| Műszaki leírások használata |
| Textiltermékek készítése |
| Lakástextíliák gyártástechnológiája | Lakástextíliák fajtái |
| Lakástextíliák készítése | Lakástextíliák készítésének anyagai, kellékei, eszközei |
| Konyhai textíliák |
| Szobai textíliák |
| Ágynemű |
| Anyagismeret | Textilipari nyersanyagok |
| Anyagvizsgálatok |
| Áruismeret | Ruházati textíliák fajtái, csoportosítása |
| Női ruhák gyártástechnológiája | Női ruhakészítés gyártástechnológiája |
| Női ruhakészítés: szoknyák, nadrágok gyártástechnológiája |
| Női ruhakészítés: blúzok, ruhák gyártástechnológiája |
| Női ruhakészítés: mellények, kosztümök, kabátok gyártástechnológiája |
| Női ruhák díszítési lehetőségei |
| Női ruhák készítése gyakorlat | A szabás és a szabást megelőző műveletek |
| Női szoknya és női nadrág készítése |
| Női divatblúzok és női ruhák készítése |
| Női mellény készítése |
| Női blézer készítése |
| Női divatkabát készítése |
| Szabadon választott női ruhák készítése |
| Női ruhák értékesítése | Vállalkozási alapismeretek |
| Kereskedelmi ismeretek |
| Női ruhák szerkesztése, modellezése | Szakrajzi alapismeretek |
| Női szoknyák szerkesztése, modellezése és szabásminta-készítése |
| Női nadrágok alapszerkesztése, modellezése és szabásminta-készítése |
| Női blúzok alapszerkesztése, modellezése és szabásminta-készítése |
| Női ruhák alapszerkesztése, modellezése és szabásminta-készítése |
| Női mellények modellezése és szabásminta-készítése |
| Női kosztümkabátok alapszerkesztése, modellezése és szabásminta-készítése |
| Női kabátok alapszerkesztése, modellezése és szabásminta-készítése |
| Női ruhák szerkesztése, modellezése gyakorlat | Női ruházati termékek szerkesztése, modellezése méretarányosan |
| Modellrajz és stílustan | Az emberi testalkatok és öltözetek kapcsolata |
| Női alkatok csoportosítása |
| Női öltözetek és öltözködési stílusok |
| Modellrajzok készítése |